'Gwacter a Methiant' - Glesni Williams • meddwl.org\n‘Gwacter a Methiant’ – Glesni Williams\nCofnodwyd ar Ionawr 9, 2021 Ionawr 11, 2021 gan meddwl\nMae gwacter tu mewn i mi yn fy mhen ac yn fy nghalon. Mae’n treuddio i’m gwythiennau ac yn fy llorio am oriau, weithiau dyddiau. Dwi’n teimlo dim byd a dwi ddim eisiau gwneud dim byd. Dwi’n teimlo’n wan – yn gorfforol ac yn feddyliol. Does ‘na ddim awydd na amynedd yndda i. Mae popeth yn symud ac yn digwydd yn araf.\nTydw i ddim eisiau agor fy llygaid yn y bore. Tydw i ddim eisiau deffro. Tydw i ddim eisiau bodoli. Ddim eisiau bodoli gyda’r bywyd hwn neu ddim eisiau bodoli yn gyffredinol? Dwn i ddim. Mae’n cymryd gormod o ymdrech i feddwl am y peth.\nMae cwsg yn lleddfu rhywfaint ar y boen nes bod y meddyliau ffyrnig yn crebachu a tynnu’r rhyddhad oddi arnai. Mae’r nos yn hir , oriau mân y bore yn unig a’r meddyliau yn cylchdroi nes fy mod yn llanast mewn croen.\nTydw i heb adael y tŷ ers dyddiau. Fy man diogel bore ddoe oedd llawr yr ystafell folchi. Awr o eistedd ar y llawr methu symud – dim ond syllu ar y teils ar y wal. Pob dim a dim byd yn cylchdroi yn fy mhen nes fy mod yn ddryslyd a llipa.\nMi lwyddais i wthio fy hun allan am dro un diwrnod – yn yr eira, yr oerni a’r niwl i fy hoff le, Cwmorthin. Roedd hi’n llym yno, doeddwn i’n gweld dim a roedd yr eira yn chwipio i fy ngwyneb wrth i mi wthio ymlaen. Ond mi ddaeth a cysur i mi. Y llonyddwch a’r distawrwydd yn endid un eu hunain a mi ddychwelais i lawr yn ysgafnach person.\nI mi, mae pwysau sylweddol yn dod ynghlwm â’r dyddiad 31 Rhagfyr. Dwi’n casau’r noson a’r holl ddisgwyliadau a gobeithion daw efo fo. Dwi’n teimlo pwysau anferthol i fod yn ‘well’ na’r oeddwn i. A phan mae’r bore yn cyfleu nad oes gwelliant, dwi’n teimlo fel methiant llwyr. Methiant i fi fy hun ac i’r bobl o fy nghwmpas.\nDwi’n trio, dwi wirioneddol yn trio. Ond dwi ‘di blino. Daw diwrnod newydd fory…\n← ‘Teimlo cywilydd am fy iechyd meddwl’ – Hannah Catrina


Caneuon Stryd Wrecsam | Welsh National Opera\nCaneuon Stryd Wrecsam\nRhaglen tair blynedd a gynhelir drwy’r sir gan WNO yw Caneuon Stryd Wrecsam. Dros gyfnod o dair blynedd, mae WNO wedi tanio dychymyg pobl Wrecsam, gan wneud iddyn nhw feddwl am opera mewn ffordd wahanol a chynnig profiad ehangach o’r celfyddydau. Mae’r rhaglen wedi dod ag aelodau o’r gymuned ynghyd mewn gweithdai ysgrifennu, corau cymunedol, dosbarthiadau cyfansoddi cerddoriaeth a pherfformiadau. I ddathlu'r gwaith y mae WNO wedi ei gynnal yn Wrecsam, mae Cyngor Bwrdeistref Sirol Wrecsam yn garedig iawn wedi cynnig cyfnod preswyl i WNO yn Oriel Wrecsam. Rhwng 12 Ebrill a 31 Mai 2014, bydd arddangosfa Dim Ond yn Wrecsam / Only in Wrexham yn arddangos llwyddiant ac effaith y rhaglen, ac yn dathlu’r prosiectau a'r bobl sydd wedi cyfrannu at y llwyddiant hwnnw.\nBlwyddyn un – Adrodd yr hanesion\nDechreuodd Blwyddyn Un yn drawiadol. Gwelwyd opera sebon gyntaf WNO, Nine Stories High, ar ein sgriniau gyda champau Terry a Sandra yn hoelio sylw’r gwylwyr. Roedd y sgript yn gynnyrch gweithdai ysgrifennu ar draws y gymuned, ac roedd yr ysgrifenwyr yn gallu gweld eu gwaith yn cael berfformio ledled canol tref Wrecsam. Os oes angen tipyn bach mwy o ddrama yn eich bywyd, mynnwch olwg ar Nine Stories High ar YouTube.\nBlwyddyn dau – Iechyd a lles\nDechreuodd Blwyddyn2 gyda BabyO a SensoryO. Gan gydweithio â Scottish Opera, rhoddodd y darnau rhyngweithiol swynol hyn ffordd newydd i famau a babanod fondio, gan ddod â nhw’n agosach fyth at ei gilydd. Prosiect arall a helpodd famau yn y sir oedd BloomingVoices - prosiect a wahoddodd famau beichiog i rannu eu hemosiynau a’u profiadau gyda’i gilydd, ac elwa ar y budd a ddaw i famau a babanod drwy ganu. Cyfansoddodd y mamau hwiangerddi i’w plant, a thrwy’r gefnogaeth a gawson nhw gan ei gilydd a chan artistiaid WNO, daeth eu geiriau yn ganeuon a’u caneuon yn waith celf – yn rhywbeth y gallen nhw ei gadw a’i drysori am byth. Yn ogystal â hyn, cynhaliwyd prosiect Singing Doctors yn Ysbyty Wrecsam Maelor yn ystod yr ail flwyddyn. Helpodd y Singing Doctors gleifion, ymwelwyr a staff i gredu, fel y gwnawn ni, yng ngrym aruthrol cerddoriaeth a sut y mae’n gallu rhoi hwb i iechyd a’r lles, a dod â ni at ein gilydd, hyd yn oed ar yr adegau mwyaf anodd.\nBlwyddyn tri – Cerddoriaeth\nProsiect blaenllaw WNO yn Wrecsam yn ystod Blwyddyn Tri yw Côr Caia. Wedi ei sefydlu yn Ebrill 2013 fel rhan o fenter i uno teuluoedd a phobl o bob oedran i annog ymdeimlad o gymuned a chyfeillgarwch gyda chymorth cerddoriaeth, ffurfiwyd y côr ar stad Parc Caia - un o'r stadau tai mwyaf yn Ewrop.\nMae Côr Caia yn cyfarfod bob wythnos yn ystod y tymor yng Nghanolfan Gymunedol Kingsley Circle.\nBwriad yr ymarferion yw cael hwyl a phrofi twf drwy ganu, gyda’r Cyfarwyddwr Cerdd Jenny Pearson yn annog pawb i gymryd rhan – pa un ai canu caneuon Take That neu hoff gân Jenny am asyn (heb anghofio’r holl symudiadau) maen nhw’n eu canu. Yn ystod hydref 2013, cymerodd y côr ran mewn gweithdai gyda'r cyfansoddwr Helen Woods a'r awdur Peter Read i greu anthem wreiddiol ar gyfer Wrecsam, Cân ar gyfer Wrecsam – y dref hon a garwn! ac yng ngwanwyn 2014 bu’r côr yn recordio’r anthem mewn stiwdio.\nGellir clywed CD Caneuon ar gyfer Wrecsam Côr Caia yn arddangosfa Dim Ond yn Wrecsam / Only in Wrexham, lle gallwch hefyd gael copi am ddim o'r CD.\nCynhelir Dim ond yn Wrecsam / Only in Wrexham yn Oriel Wrecsam, Ffordd Rhosddu, Wrecsam LL11 1AU o ddydd Sadwrn 12 Ebrill tan ddydd Sadwrn 31 Mai 2014.\nCefnogwyd gan Sefydliad Esmée Fairbairn a Hyrwyddwyr Cymunedol WNO.


Lleihau'r bwlch - BBC Cymru Fyw\nMae llawer o ddisgyblion yn derbyn eu canlyniadau ar y we neu yn yr ysgol\nMae dros 6% yn llai o ddisgyblion wedi ennill gradd A* - A TGAU mewn gwyddoniaeth yng Nghymru'r flwyddyn hon ac mae graddau mathemateg lawr ychydig hefyd.\nY prif reswm tu ôl i'r graddau is yw newidiadau yn y ffordd mae'r cymwysterau'n cael eu harholi, felly nid yw'r canlyniadau yn dangos fod gallu disgyblion wedi dirywio.\nMae disgyblion Cymru wedi lleihau'r bwlch cyrhaeddiad gyda gweddill y DU am y drydedd flwyddyn yn olynol, gyda 2.1% yn llai yn derbyn A* ac A yng Nghymru o'i gymharu â gweddill i DU - y ffigwr ar gyfer 2012 oedd 3.2%.\nMae merched yn parhau i wneud yn well na'r bechgyn ac fe wnaeth y bwlch rhyngddynt ehangu ar gyfer pob gradd.\nFe wnaeth 65.7% o ddisgyblion yng Nghymru lwyddo i gael graddau A* i C y flwyddyn hon o'i gymharu â 65.8% y llynedd.\nMewn gwyddoniaeth fe lwyddodd 51.2% i gael gradd uwch nag C y flwyddyn hon o'i gymharu â 57.3% yn 2012, sef dirywiad o 6.1%.\nMae'r ganran wnaeth dderbyn gradd uwch nag C mewn mathemateg wedi disgyn hefyd o 55.5% yn 2012 i 52.8% y flwyddyn hon.\nYn ôl CBAC, y prif reswm am y dirywiad sylweddol mewn faint wnaeth dderbyn y graddau uchaf mewn gwyddoniaeth, ac mewn mathemateg i raddau llai, yw newidiadau ym mhatrymau mynediad ar gyfer y pynciau.\nRoedd y newidiadau hyn yn cynnwys cynnydd yn nifer y disgyblion 15 oed oedd yn ymgeisio mewn mathemateg a chynnydd yn nifer y disgyblion blwyddyn 11 oedd yn ymgeisio ym mis Tachwedd yn hytrach na mis Mehefin.\nYn ogystal fe gyflwynwyd newidiadau i'r ffordd roedd arholiadau gwyddoniaeth yn cael eu rheoli yn 2011 oedd yn golygu fod disgyblion yn gorfod perfformio'n well i gael yr un graddau.\nRoedd y canlyniadau gwyddoniaeth ar gyfer 2012 yn cynnwys disgyblion oedd yn cael eu harholi o dan y drefn flaenorol, felly roedd disgwyl y byddai canlyniadau yn is y flwyddyn hon.\nWrth ymateb i'r canlyniadau, dywedodd y Gweinidog Addysg Huw Lewis yn Ysgol Maesteg: "Mae'r canlyniadau sydd wedi eu cyhoeddi heddiw yn dangos fod dysgwyr ledled Cymru, fel rhai ym Maesteg, wedi gweithio'n galed i gael eu canlyniadau ac yn haeddu cael eu llongyfarch.\n"Er gwaethaf profion trwyadl mae perfformiad ein disgyblion mewn TGAU yn dangos fod y gyfradd sy'n pasio yn parhau i fod yn sefydlog ar 98.7%, gyda 65.% yn derbyn graddau A* - C, sydd yn galonogol."\nDywedodd Kathryn James, cyfarwyddwr polisi undeb yr NAHT, fod safonau wedi cael eu cynnal ond fod angen cydbwysedd gwell rhwng asesu ac atebolrwydd.\n"Llongyfarchiadau i'r myfyrwyr ac i'r ysgolion am gynnal y safonau ar y cyfan yn ystod cyfnod anodd iawn gyda chefndir ansicr," meddai.\n"Roedd y lleihad yn y graddau uchaf yn ddisgwyliedig gan fod mwy o ystod gallu nawr yn cymryd y pynciau hyn.\n"Mae patrymau mynediad y flwyddyn hon yn dangos i ba raddau mae pryderon ynghylch y system atebolrwydd wedi bod tu ôl i benderfyniadau mewn ysgolion."\nLlongyfarch disgyblion TGAU\nMiloedd yn disgwyl clywed canlyniadau TGAU


Chwech yn farw wedi tywydd garw yng ngwlad Groeg – Golwg360\nChwech yn farw wedi tywydd garw yng ngwlad Groeg\n11 Gorffennaf 2019 am 08:42\nMae chwech o bobol wedi marw yn dilyn tywydd garw yng ngwlad Groeg.\nYn ôl y gwasanaethau brys, mae tua 65 o bobol wedi eu hanafu hefyd, gyda chwech ohonyn nhw yn yr ysbyty, ar ôl i storm daro gogledd Halkidiki ddydd Mercher (Gorffennaf 10), gan adael dinistr ar ei hôl.\nCafodd dau berson eu lladd ar ôl i wyntoedd cryfion droi eu car drosodd, tra bo dau arall, sef mam a’i phlentyn, wedi marw ar ôl i do bwyty syrthio ar eu pennau.\nBu farw dau arall o ganlyniad i goedydd yn cwympo.\nMae’r awdurdodau wedi cyhoeddi stad argyfwng yn yr ardal, sydd ger dinas Thessaloniki – lleoliad poblogaidd gan ymwelwyr yn ystod tymor yr haf.


Dathlu chwaraeon! - Cyngor Sir Benfro\nNos Wener dathlwyd llwyddiannau ysbrydoledig ym myd chwaraeon yng Ngwobrau Chwaraeon Sir Benfro 2018 o fri.\nCyhoeddwyd pedwar ar ddeg o enillwyr gwobrau mewn amrywiaeth o gategorïau, ynghyd ag enillwyr dwy wobr arbennig – Gwobr Llwyddiant Oes a Gwobr Llwyddiant Arbennig.\nErbyn hyn yn ei 12fed flwyddyn, arweiniwyd y brif seremoni yn Folly Farm gan Bill Carne, newyddiadurwr chwaraeon, a’r Cynghorydd Huw George ac fe’i trefnwyd gan Chwaraeon Sir Benfro, y tîm datblygu chwaraeon yng Nghyngor Sir Penfro.\nNoddwyd yr achlysur gan Valero, Chwaraeon Sir Benfro, Western Telegraph, Radio Sir Benfro a Folly Farm.\nCyflwynwyd y wobr Llwyddiant Oes i Peter a Karen Bowen a ddisgrifiwyd gan Geoff Williams, Pennaeth Chwaraeon BBC Cymru, fel pâr ‘yn rheng flaen rasio ceffylau Prydain’.\nWrth eu cyflwyno gyda’u gwobr, meddai: “Mae Peter a Karen Bowen wedi gweddnewid bynglo ac ychydig o gaeau’n un o’r iardiau gorau yn y Deyrnas Unedig. Bellach mae eu canolfan yn Nhreletert yn ymfalchïo mewn dros saith deg o flychau a’r cyfleusterau pob tywydd diweddaraf.\n“Ond teulu yw tîm Bowen, yn anad dim. Roedd Karen yn gyfarwydd iawn â’r cylch arddangos, ac yn gyn-bencampwr rasio o fan i fan. Mae Mickey, y mab hynaf, wedi cael enw da fel hyfforddwr rasio o fan i fan llwyddiannus; ac mae Sean a James yn jocis proffesiynol. Daeth James yn enillydd ieuaf erioed Grand National Cymru eleni, yn ddim ond 16 oed.\n“Yn ddiweddar, cipiwyd pob gwobr ganddynt yng Ngwobrau Rasio Cymru pan enillodd Peter wobr Hyfforddwr Cymru’r Flwyddyn; cafodd Sean wobr Joci Cymru’r Flwyddyn; ac anrhydeddwyd James fel Seren Newydd y Flwyddyn.\n“Mae’n anhygoel bod y stabl erbyn hyn ar fin cyrraedd mil o enillwyr.”\nKristian Speake, pêl-droediwr 27 oed o Gryndal, oedd enillydd Gwobr Llwyddiant Arbennig, a gyflwynwyd gan Gadeirydd Cyngor Sir Penfro.\n“Caiff y Wobr ei rhoi i rywun ym myd chwaraeon sydd wedi goresgyn anawsterau mawr – ac, yn bendant, nid yw enillydd heno’n eithriad,” meddai’r Cynghorydd Aden Brinn, y Cadeirydd.\n“Roedd Kristian yn chwarae i Glwb Pêl-droed Hwlffordd tan fis Chwefror diwethaf pan gafodd ei anafu’n enbyd mewn digwyddiad yn y dref a arweiniodd at anaf difrifol i’w benglog.\n“Roedd mewn coma am 24 diwrnod yn uned gofal dwys Ysbyty Athrofaol Cymru yng Nghaerdydd cyn ei symud i ward niwrolegol am wythnosau lawer.\n“Yna treuliodd Kristian chwe wythnos arall mewn uned arbennig ym Mhort Talbot lle’r aeth drwy adsefydlu corfforol a gwybyddol helaeth. Yn ystod y cyfnod hwn, cafodd dair llawdriniaeth ar ei lygad yn ogystal â llawdriniaeth ar yr ymennydd lle gosododd llawfeddygon blât titaniwm yn ochr de ei ben.\n“Fodd bynnag, mae diweddglo hapus. Drwy ei benderfyniad a chefnogaeth ei deulu a’i gyfeillion, gwellodd Kristian yn wyrthiol a rhedodd hanner marathon Caerdydd ym mis Hydref, i godi arian at Elusen Iechyd Caerdydd a’r Fro i ddiolch i’r holl staff meddygol a fu’n rhan o’i driniaeth.”\nLlongyfarchodd Ben Field, rheolwr Chwaraeon Sir Benfro, yr holl enillwyr, terfynwyr ac enwebeion, a dywedodd ei fod yn ddiolchgar iawn i’r noddwyr am eu cefnogaeth.\n“Cawsom fwy o enwebiadau nag erioed o’r blaen eleni – 192 – sy’n adlewyrchiad gwych o sut mae chwaraeon yn tyfu ac yn ffynnu ledled y sir,” meddai.\nWrth ychwanegu ei longyfarchiadau, meddai’r Cynghorydd Paul Miller, yr Aelod Cabinet dros Chwaraeon, Hamdden a Diwylliant: “Mae’r Gwobrau Chwaraeon yn gyfle gwych i gydnabod llwyddiannau rhyfeddol pobl o fyd chwaraeon ledled Sir Benfro, a’r gwaith caled iawn sy’n digwydd yn y dirgel.\nEnillwyr Gwobrau Chwaraeon Sir Benfro 2018\nSimon Roach (Codi Pwysau)\nLlwyddiant Benyw ym Myd Chwaraeon\nCaryl Jones (Athletau)\nLlwyddiant Gwryw ym Myd Chwaraeon\nSeth Morris (Brigdonni)\nLlwyddiant Bechgyn (dan 16) ym Myd Chwaraeon\nAlex O’Sullivan (Paffio)\nLlwyddiant Merched (dan 16) ym Myd Chwaraeon\nElla Wintle (Athletau)\nRyan Foot (Rygbi)\nGwobr Chwaraeon Anabledd Iau (dan 16)\nLily Rice (WCMX - MotoCross Cadair)\nWilliam McGarvie (Clwb Jwdo Neyland)\nTrefnydd Clwb y Flwyddyn\nKathy Hicks (Clwb Pêl-rwyd Arberth)\nLlwyddiant Tîm y Flwyddyn\nTîm Cyntaf Clwb Criced Neyland 2017/2018\nLlwyddiant Tîm Iau (dan 16) y Flwyddyn\nTîm Pêl-fasged Parth Cynhwysol Syr Thomas Picton 2018\nGwobr Cyfraniad at Chwaraeon Ysgol\nAlfie Wheeler (Ysgol Uwchradd WG Hwlffordd)\nGwobr Cyfraniad Myfyriwr at Chwaraeon Ysgol\nNichola Hayton (Cennad Ifanc Platinwm)\nGwobr Llwyddiant Oes\nPeter a Karen Bowen (Rasio Ceffylau)\nGwobr Llwyddiant Arbennig y Cadeirydd\nKristian Speake (Pêl-droed)\nYn y llun mae enillydd Simon Roach (Codi Pwysau), gyda’i wobr, yn cael ei chyflwyno gan Carwyn Young o Chwaraeon Cymru. Y terfynwyr oedd Finola Findlay (Dawnsio) a Richard Owen (Hwylio)\nEnillydd Caryl Jones (Athletau) yn cael ei gwobr gan Gordon Thomas Golygydd Chwaraeon y Western Telegraph. Y terfynwyr oedd Heather Lewis (Athletau) a Gabrielle Ridge (Ceufadu).\nSeth Morris (Brigdonni) yn cael ei wobr gan Alex Torok o Folly Farm. Y terfynwyr oedd Will Lloyd (Athletau) a Simon Holliday (Criced)\nAlex O’Sullivan (Paffio) a gafodd ei wobr gan Stephen Thornton o Valero. Y terfynwyr oedd Alfie Luger (Gymnasteg) a Dylan Phillips (Athletau).\nElla Wintle (Athletau) yn cael ei gwobr gan Nia Thomas o Radio Sir Benfro. Y terfynwyr oedd Kasumi Tran (Golff) a Lowri Hart (Badminton).\nRyan Foot (Rygbi) yn dangos ei wobr am Chwaraeon Anabledd ochr yn ochr â Sally Inglesant o Snowdrop Independent. Y terfynwyr oedd Rhys Davies (Nofio) ac Alex Gulliksen (Hwylio)\nEnillydd y wobr oedd Lily Rice (WCMX - MotoCross Cadair) a dderbyniwyd gan ei mam ei rhan gan Chwaraeon Anabledd Cymru. Y terfynwyr oedd Leon Davies (Saethu Targed, Criced, Nofio a Gymnasteg) a Libi Phillips (Rasio Cadair).\nWilliam McGarvie (Clwb Jwdo Neyland) yn derbyn ei wobr gan Fraser Watson o’r Western Telegraph. Y terfynwyr oedd Trefor Evans (Criced) a Lawrence Worth (Athletau).\nKathy Hicks (Clwb Pêl-rwyd Arberth) enillodd y wobr. Y terfynwyr oedd Alison Dixon (Tennis) a Steve Whitmore (Bowlio Anabl)\nTîm Cyntaf Clwb Criced Neyland 2017/2018 yn cael eu gwobr gan Stephen Thornton o Valero Energy.\nTîm Pêl-fasged Parth Cynhwysol Syr Thomas Picton 2018 yn cael eu gwobr gan Alex Torok o Folly Farm\nAlfie Wheeler (Ysgol Uwchradd WG Hwlffordd) yn cael ei gwobr gan Simon Roach o SAW Cymru.\nCyflwynwyd ei gwobr i Nichola Hayton (Cennad Ifanc Platinwm) gan Carwyn Young o Chwaraeon Cymru. Y terfynwyr eraill oedd Matthew Vaughan (Fenton) a Duncan Hart (Tasker Milward, Ysgol Uwchradd WG Hwlffordd)\nSAW Cymru gyda’u gwobr a gyflwynwyd gan Wasanaeth Ieuenctid Sir Benfro\nKaren Bowen (Rasio Ceffylau) yn derbyn Gwobr Llwyddiant Oes gan Geoff Williams Pennaeth Chwaraeon y BBC. Roedd y wobr ar y cyd rhwng Peter a Karen Bowen ond nad oedd Peter wedi gallu bod yno.\nKristian Speake (Pêl-droed) yn cael ei wobr gan y Cynghorydd Aden Brinn. Cadeirydd CSP.


Hafan Eicon Chevron i lawr Cynhyrchion Gwerthu Gorau Eicon Chevron i lawr Lenovo ThinkPad X1 Yoga Gen 6 20XY002UUS 14 "Sgrin gyffwrdd 2 mewn 1 Llyfr nodiadau - WUXGA -...\nLenovo ThinkPad X1 Yoga Gen 6 20XY002UUS 14 "Sgrin gyffwrdd 2 mewn 1 Llyfr nodiadau - WUXGA -...\nBusnes 14-yn-2 ysgafnaf y byd\nY diffiniad o amlochredd, mae'r ultralight 2-in-1 hwn yn addasu i'ch busnes gyda 4 dull hyblyg i weithio, cyflwyno, creu a chysylltu. Yn cynnwys arddangosfa syfrdanol gyda lliw dwys a chyferbyniad dwfn. Hyd yn oed beiro stylus y gellir ei ailwefru. Hefyd, y dechnoleg band eang symudol gyflymaf, uwch sydd ar gael.\nMae prosesydd Intel Core i7 3 GHz yn darparu cyflymder cyflym mellt a pherfformiad brig ar gyfer y tasgau a'r gemau anoddaf\nMae'r sgrin 14 "1920 x 1200 yn darparu profiad gwylio ffilm gwych


Y stori hyd yma - Dolen Cymru\nBeth sy’n digwydd yn 2015\nMae athrawon Rhaglen Lleoli Athrawon Lesotho 2013 (LTPP) sef Sharon, Anna, Jess, Rhiannon, Helen ac Alyssia wedi cymryd rhan yng ngweithdai’r Weinyddiaeth Addysg a Hyfforddiant (MOET) ar gyfer y Cwricwlwm Cynradd Integredig newydd yn Qacha’s Nek. Yn ystod eu lleoliadau ysgol buont yn helpu eu cydweithwyr o Basotho i fynd i'r afael â'r maes llafur newydd ar gyfer Gradd 1, 2 a 3. Maes llafur sy'n integredig, thematig ac sy’n talu sylw penodol i ddysgu sy’n canolbwyntio ar y plentyn, a chymwyseddau craidd yn cael eu datblygu gan blant Basotho. Bu’r athrawon o Gymru’n gweithio'n benodol ar lythrennedd, sefydlu mannau llyfrgell a gweithgareddau, strategaethau addysgu a dysgu gweithgar gyda'u hysgolion, cyn cynnal cyfres o weithdai hyfforddiant ar gyfer pob athro gradd gynnar yn yr ardal gyfan.\nDychwelodd Sharon ac Anna i Lesotho am 3 mis gyda gwahoddiad gan MOET a Chanolfan Datblygu Cwricwlwm Genedlaethol Lesotho (NCDC) i ddarparu mwy o hyfforddiant i athrawon. Dilynwyd eu gweithdai yn Qacha’s Nek drwy fodelu arfer da mewn addysgu ffoneg, darllen a gwneud adnoddau addysgu o ddeunyddiau wedi'u hailgylchu. Roeddent hefyd wedi ymweld â phob canolfan addysg yn ardal Quthing i ddarparu hyfforddiant llythrennedd sylfaenol ar gyfer pob athro Gradd 1, 2 a 3 yn barod i’r lleoliad ar gyfer athrawon LTPP 2014.\nBu athrawon LTPP 2014 sef Kathryn, Scott, Will, Kim, Ellie a Ffion yn byw ac yn gweithio ym Moyeni yn Quthing am 5 mis lle buont yn datblygu ac yn cefnogi’r ysgolion sy’n mabwysiadu’r strategaethau newydd hyn ar gyfer addysgu darllen a defnyddio llyfrau â llwyddiant aruthrol. Darparodd yr elusen School Aid lyfrau ar gyfer pob un o’u hysgolion lleoli, felly cafodd llyfrgelloedd a blychau llyfrau eu sefydlu, eu defnyddio a'u rhannu gyda'r holl staff a phlant. Pennwyd cydlynwyr ffoneg ym mhob ysgol i oruchwylio’r gwaith a ddechreuwyd gan yr athrawon o Gymru.\nYmwelodd Pennaeth Gwasanaethau Addysg Sir Gaerfyrddin ac ymddiriedolwr hirdymor Dolen Cymru â'r grŵp yn Quthing gyda sylfaenydd y prosiect am wythnos ym mis Ebrill. Roeddent wedi ymweld ag ysgolion, gwylio sesiynau addysgu a chyfweld staff a disgyblion gyda balchder aruthrol. Arddangosodd saith ysgol gynnydd enfawr mewn lefelau llythrennedd gyda phlant ac athrawon yn cymryd rhan mewn gwersi egnïol a chyfoethog.\nDanfonwyd mwy o lyfrau School Aid i Qacha’s Nek, ac ymwelodd sylfaenydd y prosiect â phob ysgol oedd yn cymryd rhan yn LTPP 2013 (ynghyd ag ychydig mwy), yn ogystal â’u gwerthuso, ac fe ddarparwyd mwy o hyfforddiant i’r holl athrawon allweddol perthnasol. Yn ystod y gweithdy dangosodd yr athrawon wybodaeth ragorol am ffoneg a galluoedd addysgu cyfoedion.....beth fyddan nhw’n ei ddangos yn 2015?\nFel rhan o’r Diwrnod Llythrennedd Rhyngwladol roedd nifer o’n cydweithwyr o Basotho wedi llwytho lluniau i fyny o'u llyfrgelloedd, gwersi ac adnoddau sy'n dangos bod llythrennedd yn dal i fod ar yr agenda addysg yn ein habsenoldeb. Gyda golwg ar hyn, gwnaed cynlluniau ar gyfer LTPP 2015 i gefnogi’r cynnydd hwn yn Quthing am flwyddyn arall. Roedd 14 ysgol yng Nghymru wedi casglu llyfrau ffuglen a ffeithiol y cynllun darllen a oedd heb gael eu defnyddio, a chawsant i gyd eu didoli, eu pacio a’u danfon i School Aid, yn barod i'w cludo i Lesotho ym mis Tachwedd. Roedd yr ysgolion cynradd wedi cystadlu mewn cystadleuaeth crys-T i ddathlu Llam Llythrennedd Lesotho - cafodd 3 dyluniad eu troi’n grysau-t ar gyfer yr ysgolion cyswllt yng Nghymru a Lesotho.\nDysgwch beth sy’n digwydd yn 2015\nDarllenwch flog y Llam Llythrennedd


Arolwg Chwaraeon a Ffyrdd o Fyw Egnïol | Chwaraeon Cymru\nRydyn ni’n monitro ac yn tracio lefelau cymryd rhan ymhlith oedolion yn ogystal ag ymddygiad a thueddiadau mewn chwaraeon.\nMae’r ymchwil hwn o help i ni ddylanwadu ar bolisïau a gwneud penderfyniadau fel ein bod yn galluogi chwaraeon yng Nghymru i ffynnu.\nRydyn ni’n cyflwyno’r data Arolwg Chwaraeon a Ffyrdd o Fyw Egnïol drwy gyfrwng yr Arolwg Cenedlaethol Cymru. Arolwg ar deuluoedd yw hwn ac mae’n cynnwys cyfweliadau wyneb yn wyneb gyda thua 12,000 o oedolion 16 oed a hŷn a ddewisir ar hap. Mae’n cynnwys amrywiaeth eang o faterion sy’n effeithio ar bobl a’u hardal leol.\nCasglwyd y canlyniadau diweddaraf yn 2019-20, sef ybedwaredd flwyddyn yn olynol i ddata ar gyfer chwaraeon a ffyrdd o fyw egnïol gael eu rhyddhau fel rhan o’r arolwg ehangach.\nCasglwyd y canlyniadau yn ystod y cyfnod o ddeuddeg mis yn arwain at fis Ebrill 2020. O’r herwydd, maent yn cynrychioli cyflwr y genedl yn union cyn argyfwng y Coronafeirws a’r mesurau cadw pellter cymdeithasol a’r cyfyngiadau symud a ddilynodd.\nByddai 49% o’r holl oedolion yn hoffi gwneud mwy o chwaraeon neu weithgarwch corfforol\nEffaith yr Arolwg Chwaraeon a Ffyrdd o Fyw Egnïol\nMae rhai o’r canfyddiadau’n helpu i fesur cynnydd tuag at nodau Deddf Llesiant Cenedlaethau’r Dyfodol 2015. Mae Deddf Llesiant Cenedlaethau’r Dyfodol 2015 yn ymwneud â gwella lles cymdeithasol, economaidd, amgylcheddol a diwylliannol Cymru.\nMae’r ganran sy’n cymryd rhan mewn gweithgareddau chwaraeon dair gwaith neu fwy yr wythnos yn un o’r 46 o ddangosyddion cenedlaethol.\nMae’r data’n rhoi i ni’r dystiolaeth y mae arnom ei hangen am gyfranogiad a galw cudd i ddylanwadu ar bolisïau ac ar wneud penderfyniadau.\nCanfyddiadau allweddol o Arolwg Chwaraeon a Ffyrdd o Fyw Egnïol 2019-20\n• Yn 2019-20, yn union cyn argyfwng y Coronafeirws, cymerodd 32% o oedolion (16+ oed) ran mewn gweithgarwch chwaraeon dair gwaith yr wythnos neu fwy (808,000 o bobl). Cymerodd 7% ran tua dwywaith yr wythnos (186,000 o bobl), cymerodd 11% ran tua unwaith yr wythnos (268,000 o bobl) a chymerodd 50% ran lai nag unwaith yr wythnos (1,245,000 o bobl). Hefyd, nid oedd 41% o oedolion wedi cymryd rhan mewn unrhyw weithgaredd chwaraeon (1,040,000 o bobl) yn ystod y 4 wythnos flaenorol.\n• Mae nifer y bobl sy’n cymryd rhan mewn gweithgaredd chwaraeon dair gwaith neu fwy yr wythnos yn ddangosydd cenedlaethol ar gyfer Deddf Llesiant Cenedlaethau’r Dyfodol 2015. Roedd y ganran wedi cynyddu o 29% yn 2016-17 i 32% (787,000 o bobl) yn 2017-18. Mae’n parhau heb newid yn 32% ar gyfer 2018-19. Mae’n parhau’n 32% eto ar gyfer 2019-20.\n• Yn 2019-20, dywedodd 59% o oedolion (16+ oed) eu bod wedi cymryd rhan mewn rhyw weithgaredd chwaraeon yn ystod y pedair wythnos ddiwethaf (1,468,000 o bobl). Mae’r gyfradd yma’n parhau heb newid o gymharu â’r canlyniadau o’r blynyddoedd blaenorol (2016-17, 2017-18 a 2018-19). Mae nodweddion oedran, rhywedd, anabledd a siarad Cymraeg yn gysylltiedig â chyfraddau cymryd rhan amrywiol.\n• Byddai 49% o’r holl oedolion yn hoffi gwneud mwy o chwaraeon neu weithgarwch corfforol (1,236,000 o bobl). Y mesur cyfatebol yn 2018-19 oedd 50%, 55% yn 2017-18, a 58% yn 2016-17. Mae hyn yn dynodi bod dirywiad tymor byr wedi bod yn y galw am wneud mwy o chwaraeon. Er hynny, ac yn debyg i’r blynyddoedd blaenorol, mae’r mathau o weithgarwch y mae’r galw mwyaf amdanynt yn cynnwys nofio dan do (351,000 o bobl), campfa neu ddosbarthiadau ffitrwydd (210,000 o bobl) a beicio (201,000 o bobl).\nArolwg Chwaraeon a Ffyrdd Egnïol o Fyw 2019/20 – Adroddiad Cyflwr y Genedl


Cynhyrchion-Yangzhou olau haul atebion Co., Ltd\nCyflyrydd Aer Solar: 1. Cysyniad o Gyflyrydd Aer Solar. Mae aerdymheru solar yn cyfeirio at unrhyw system aerdymheru (oeri) sy'n pŵer usessolar 2. Manyleb Cyflyrydd Aer Solar. 3. Paramedrau eraill o'n Cyflyrydd Aer Solar. 4....Mwy\nHyrwyddo pris: USD920/PC Dylunio â 8M polyn 60W Manylion, cynnal bywyd pediatrig yn anfon sales@brsolar.netMwy\nHyrwyddo pris: USD360/PC Mae dylunio â 500W gwrthdröydd 60Ah batri, manylion, cynnal bywyd pediatrig yn anfon sales@brsolar.netMwy\nGoleuadau cartref solar System Goleuadau eich cartref System goleuadau cartref solar yn amsugno ynni yr haul i goleuo eich cartref a phŵer eich offer trydanol cartref gan gynnwys codi tâl ffonau symudol. Y gydranMwy\nMae cartref Solar goleuadau SystemLights eich System goleuadau homeSolar cartref yn amsugno ynni i golau ar eich cartref a pŵer yr haul eich offer trydanol cartref gan gynnwys codi tâl ffonau symudol. Y cydrannau o y sMwy


Awgrymiadau anhygoel ar gyfer siglenni | Plentyndod Chwareus\nMae siglenni wedi bod yn rhan o chwarae plant ers cenedlaethau. Mae chwarae ar siglenni’n weithgaredd cymdeithasol poblogaidd ar gyfer pobl o bob oed, o blant ifanc iawn i oedolion.\nBeth sy’n gwneud siglenni’n gymaint o hwyl?\nMae plant yn cael ymdeimlad o symud yn rhydd trwy’r awyr. Gall deimlo’n gyffrous iawn i fynd yn uwch ac yn uwch neu gall deimlo’n ymlaciol i siglo’n araf. Yn ogystal, mae siglenni’n dirnod i blant, yn lle ble gallan nhw gyfarfod â’u ffrindiau.\nMae chwarae ar siglenni o fudd i ddatblygiad dy blentyn\nMae siglo’n helpu i ddatblygu cydsymudiad, balans a rheolaeth dy blentyn dros ei gyhyrau. Mae chwarae ar siglenni’n gadael i dy blentyn brofi amrywiol emosiynau fel cyffro, perygl, ymddiriedaeth a chyflawniad.\nSiglenni rhaff a siglenni teiars\nMae siglenni rhaff neu deiars cartref - er enghraifft, mewn coedwig neu ger y parc - yn rhoi ymdeimlad o antur i blant. Maen nhw’n rhoi ymdeimlad i blant nad yw oedolion â chymaint o reolaeth dros bopeth yn eu byd. Fel arfer, maen nhw’n elfennau dros dro ac yn aml yn teimlo’n fwy heriol a gwahanol i’r arfer na siglenni mewn parc.\nMae chwarae ar siglenni’n apelio i blant yn eu harddegau\nYn aml, bydd plant yn eu harddegau’n defnyddio siglenni ar adegau pan na fydd pobl eraill yn eu defnyddio, gyda’r nos er enghraifft. Maen nhw’n rhywle i gwrdd, ac i eistedd a sgwrsio. Bydd plant yn eu harddegau’n aml yn chwilio am fwy o risg a gwefr, felly mae’n bosib y byddan nhw’n siglo’n uchel iawn, gan wneud llawer o sŵn a thynnu sylw at eu hunain o flaen pobl eraill. Gall siglenni rhaff mewn mannau mwy cyffrous - er enghraifft, dros afon - fod yn boblogaidd gyda phlant yn eu harddegau.\nEfallai y bydd plant yn eu harddegau’n defnyddio siglenni mewn ffyrdd sy’n gwylltio pobl eraill\nOs bydd hyn yn digwydd, cyfathrebu fydd yr ateb i ddatrys unrhyw broblemau fel arfer. Gallet geisio:\nsiarad gyda nhw pan mae’n dawel yn hytrach na pan mae criw o bobl o gwmpas\nrhoi gwybod iddyn nhw - ac i bobl eraill, hefyd - bod ganddyn nhw hawl i chwarae, a bod ymddygiad swnllyd yn rhan naturiol o chwarae\napelio at eu natur dda trwy eu hatgoffa bod plant iau yn chwarae yno’n ystod y dydd, a gofyn iddyn nhw wneud yn siŵr nad oes sbwriel neu graffiti yn cael eu gadael yno.\nOs yw fandaliaeth yn broblem yn dy ardal, ceisia ddod o hyd i’r plant yn eu harddegau sydd â dylanwad dros blant eraill yn eu harddegau a chael sgwrs gyda nhw. Ceisia eu cael ar dy ochr di a gofyn iddyn nhw ddefnyddio’u dylanwad i bersawdio pawb i adael y siglenni mewn cyflwr y gellir eu defnyddio.\nSiglenni a risg\nMae anafiadau bychain, fel sgriffiadau a chrafiadau, i’w disgwyl wrth chwarae ar siglenni. I sicrhau chwarae mwy diogel ar siglenni rhaff a theiars, dyma rai pethau y galli gadw llygad amdanyn nhw a’u hosgoi:\nrhaffau wedi gwisgo neu eu difrodi\ncanghennau pwdr neu wedi hollti ar y goeden ble mae’r siglen yn crogi\npethau miniog neu galed ar lawr, ble gallai dy blentyn lanio wrth gwympo oddi ar y siglen\npethau caled - fel coeden arall, wal neu bolyn lamp - y gallai dy blentyn siglo a tharo ar ei draws\narwynebau caled fel concrid, tarmac neu raean o dan siglenni.\nPa mor uchel sy’n rhy uchel ar gyfer siglen?\nMae’n anodd ateb hyn yn bendant - mae’n dibynnu beth sydd o amgylch y siglen, o beth mae’r siglen wedi ei chreu a’r lefel o oruchwyliaeth sydd ar gael. Ond mae rhai sefydliadau’n argymell mai dau fetr ddylai fod mwyafswm yr uchder y dylai plentyn allu cwympo, os bydd yn cwympo oddi ar siglen sydd wedi cyrraedd ei uchder eithaf.


Yes Cymru “yn gryfach nag erioed”, meddai’r cadeirydd newydd – Golwg360\n9 Rhagfyr 2018 am 11:40 Diweddarwyd 10 Rhagfyr 2018 am 20:27\nMae Yes Cymru “yn gryfach nag erioed”, yn ôl Siôn Jobbins, cadeirydd newydd y mudiad sy’n ymgyrchu dros annibyniaeth i Gymru.\nFe gafodd y gŵr o Aberystwyth ei ethol yn gadeirydd yn ystod cyfarfod brys yn Llanfair-ym-Muallt ddoe (dydd Sadwrn, Rhagfyr 8), a hynny yn dilyn cyfnod ansefydlog i’r mudiad.\nRoedd hynny’n cynnwys diarddel nifer o aelodau’r pwyllgor blaenorol, ond maen nhw bellach wedi cael dychwelyd at y mudiad.\nAc mae’n dweud ei fod e am ganolbwyntio ar y dyfodol yn hytrach na’r gorffennol, a cheisio tyfu’r mudiad drwy ganolbwyntio mwy ar y canghennau lleol o amgylch Cymru.\n“O hyn ymlaen, y’n ni jyst moyn trafod cyfansoddiad Cymru annibynnol. Dyna yw job Yes Cymru,” meddai wrth golwg360.\n“Mae ansefydlogrwydd wedi bod, ond mae lot o waith da wedi’i wneud hefyd, tomen o waith da mewn gwirionedd. Mae’r wefan nawr yn ‘fit for purpose’, mae’n gallu bod yn rhywbeth lot mwy gweithgar gyda’r aelodaeth.\n“Mae ‘na drefn yn ariannol, sydd hefyd yn bwysig.\n“Mae’r mudiad yn gryfach nag erioed, felly fi’n falch iawn o’r gwaith mae’r pwyllgor blaenorol wedi’i wneud. Gwaith tu ôl i’r llenni doedd pobol ddim yn ei weld neu’n ei gydnabod, a diolch i’r gwaith hwnnw, mae seiliau’r mudiad yn gryf iawn.”\nY pwyllgor newydd yw Siôn Jobbins (Cadeirydd), Cian Ciarán (Is-gadeirydd), Hedd Gwynfor (Ysgrifennydd), Gwyn Llewelyn (Trysorydd), Ifor ap Dafydd, Dilys Davies, Aran Jones, Bethan Siân Jones, Huw Marshall, Chantel Mathias, Mirain Llwyd Owen a Julian Hughes Watts.\nDim ond Dilys Davies a Gwyn Llewelyn o blith y pwyllgor blaenorol sy’n aros.\nMae Siôn Jobbins yn dweud nad oedd ganddo farn gref y naill ffordd neu’r llall am y nifer o aelodau ar y pwyllgor, ac mai’r peth pwysig oedd cynnal “trafodaeth ystyrlon”.\nOnd mae’n cydnabod ei bod yn bwysig nad oedd y pwyllgor “yn rhy fawr fel ei fod yn troi mewn i eliffant mawr sy’n dod i benderfyniadau”.\nMae’r pwyllgor wedi’i dorri o 16 i 12, ac mae Siôn Jobbins yn dweud bod nifer y wynebau newydd yn y cyfarfod yn galonogol ar gyfer y dyfodol.\n“Oedd e’n wych mynd i’r cyfarfod ddoe, a hanner y bobol, do’n i ddim yn eu hadnabod nhw. Dwi wedi bod yn y mudiad cenedlaethol ers 30 o flynyddoedd. Oedd e mor braf gweld pobol doeddwn i ddim yn gwybod pwy oedden nhw, erioed wedi’u gweld nhw o’r blaen.\n“Oedd e’n brofiad braf iawn gweld Cymry Cymraeg, Cymry di-Gymraeg a phobol sy ddim hyd yn oed yn Gymry yn y mudiad. Oedd hwnna’n arwydd o sut mae Yes Cymru yn tanio dychymyg pobol ac yn rhoi lle i bobol sy ddim o reidrwydd eisiau gwneud pethau sy’n bleidiol wleidyddol ond yn teimlo’n gryf am annibyniaeth.”\nOnd yn ôl Siôn Jobbins, mae angen rhoi mwy o bwyslais ar y grwpiau lleol er mwyn tyfu’r mudiad.\n“Beth sydd eisiau nawr yw bo ni’n siarad llai gyda’n hunain ac yn siarad mwy gyda phobol Cymru sydd yn edrych am atebion i broblemau,” meddai.\n“Mae’r cyfansoddiad yn gweithio’n gliriach i bobol, ond heb newid anferth chwaith. Mae pobol yn lleol yn gallu dechrau eu grwpiau, a chefnogaeth ganolog ar gael ar ffurf deunydd, taflenni ac yn y blaen i’w helpu.\n“Mae Yes Cymru yn dibynnu ar bobol gyffredin i benderfynu bo nhw â’r gallu i newid cwrs Cymru. Mae’n dechrau o’r gwaelod lan a dyna lle mae ei lwyddiant a dyna fydd e’n parhau i’w wneud.\n“Mae San Steffan yn ‘con’. Gwleidyddiaeth San Steffan sydd wedi cadw Cymru’n dlawd. Mae gwleidyddion sy’n dal i gredu yn y system yna.\n“Y sialens i ni nawr yw cael y neges drosodd fod Cymru’n gallu bod yn wlad fwy llewyrchus, yn decach ac yn hapusach pe bai’n annibynnol yn hytrach na bod yn rhanbarth o Brydain.”\nPrif ffocws Siôn Jobbins fel aelod o Yes Cymru yw datblygu gorsaf radio’r mudiad, Radio Yes Cymru, fel llais cryf i Gymru.\nMae’r orsaf yn darlledu’n ddwyieithog, ac mae am weld hynny’n parhau, meddai.\n“Dwi eisie bo ni’n parhau â’r radio a’i fod e’n tyfu, bod pobol yn rhoi eu llaw lan ac yn edrych ar ôl awr y mis neu ddeufis o Gaerdydd, Abertawe, Wrecsam neu Fangor, beth bynnag yw eu diddordeb – comedi, miwsig neu trafod papurau newydd neu sgyrsiau gyda ffrindiau a bo ni’n creu lleisiau newydd.\n“Beth hoffwn i weld nawr yw fod Yes Cymru’n rhoi adnoddau mewn i hwn ac yn talu am hysbysebion i hyrwyddo’r peth.\n“Dyn ni yn erbyn anghenfil San Steffan a Phrydeindod a chyfalafiaeth Brydeinig, sy’n anghenfil anferth i ni frwydro yn ei herbyn. Mae angen i ni wneud popeth i gael ein llais ni allan yna i bobol Cymru gael ei glywed.”


Project Trin Gwastraff Organig Caerdydd\nMae gwasanaethau rheoli gwastraff cynaliadwy yn elfen hanfodol o ymatebion byrdymor, tymor canolig a hirdymor y Cyngor i heriau amgylcheddol a lleihau carbon y mae Caerdydd a Chymru yn eu hwynebu. Mae Llywodraeth Cymru (LlC) wedi ymrwymo i ddarparu trawsnewidiad hirdymor o ran rheoli ailgylchu a gwastraff cynaliadwy ac mae wedi paratoi strategaeth glasbrint i Gymru ailgylchu 70% erbyn 2025 a chyrraedd sefyllfa ddiwastraff erbyn 2050.\nMae’r duedd barhaus o ddefnyddio safleoedd tirlenwi i ddefnyddio gweithfeydd trin gwastraff ac ailgylchu yn rhan o bolisi cenedlaethol a lleol dan dargedau ailgylchu deddfwriaethol a statudol, gyda dirwyon posibl o £200 fesul tunnell am fethu â gwneud hyn. Yn ogystal, mae’r Gyfarwyddeb Tirlenwi Ewropeaidd yn pennu targedau llym i leihau faint o wastraff a anfonir i safleoedd tirlenwi i’w waredu. Mae terfynau blynyddol penodol ar dunelli gwastraff bioddiraddadwy a anfonir i safleoedd tirlenwi wedi’u nodi ar gyfer pob awdurdod lleol yng Nghymru drwy Reoliadau Cynllun Lwfansau Tirlenwi (Cymru) 2004, gyda dirwyon pellach o £200 fesul tunnell o wastraff bioddiraddadwy a anfonir i safleoedd tirlenwi dros y terfynau hyn.\nMae Caerdydd yn ailgylchu tua 50% ar hyn o bryd. Mae elfen allweddol o wella perfformiad yn ymwneud â chasglu a thrin gwastraff bwyd a gwastraff gwyrdd a ddidolir. Ni all deunydd gael ei gyfrif yn ‘ddeunydd wedi’i ailgylchu’ nes y bydd wedi’i brosesu, bod unrhyw ddeunydd sydd wedi’i halogi wedi’i symud ymaith a bod cynnyrch newydd wedi’i gynhyrchu; nid yw ailgylchu yn cael ei gyfrifo drwy’r hyn sy’n cael ei gasglu. Mae’n hanfodol felly bod rheolaethau cadarn ar waith i sicrhau bod lefel uchel o wastraff bwyd a gwastraff gwyrdd yn cael ei hailgylchu ar ôl gwneud casgliadau. Er mwyn annog y cyhoedd i ailgylchu mwy ac annog awdurdodau i osgoi dirwyon ariannol a roddir gan y Gyfarwyddiaeth Tirlenwi a’r dirwyon ar gyfer methu Targedau Ailgylchu Statudol Llywodraeth Cymru, a nodir uchod, mae’n rhaid ailgylchu a chompostio o leiaf 58% ar gyfer y flwyddyn lawn 2015/16, 64% erbyn 2019/20 a 70% erbyn 2024/25.\nAeth yr Awdurdod ati, mewn partneriaeth â Chyngor Bro Morgannwg, i ddod o hyd i ddatrysiad Trin Gwastraff Organig hirdymor ar ddechrau 2012 i sicrhau bod ei wastraff bwyd a’i wastraff gwyrdd bioddiraddadwy yn cael eu trin mewn ffordd gynaliadwy ac nac ydynt yn cael eu hanfon i safleoedd tirlenwi, gan felly leihau ei effaith ar yr amgylchedd a diogelu ei gyfraniad at dargedau Ailgylchu a Chompostio Gwastraff Dinesig Caerdydd.\nMae Cyngor Caerdydd wedi caffael contract gwasanaeth, drwy broses gystadleuol, ar gyfer cyfleuster Treulio Anaerobig (AD) a Chyfleuster Rhesgompostio Agored (OWC) i drin ei wastraff bwyd a’i wastraff gwyrdd/gardd a ddidolir, dros gyfnod o 15 mlynedd. Mae’r project wedi’i gaffael fel rhan o Raglen Trin Gwastraff Bwyd Llywodraeth Cymru, sy’n cefnogi Cynghorau gyda chyllid caffael a chymorth refeniw parhaus (ar gyfer ailgylchu gwastraff bwyd) i gyrraedd eu targedau ailgylchu statudol rhwng nawr a 2024/25.\nYn dilyn proses gystadleuol ddwys ac “Archwiliad Iechyd” trwyadl Llywodraeth Cymru o’r project yn haf 2014, mae Kelda Organic Energy (Cardiff) Ltd nawr wedi ennill contract i adeiladu a gweithredu cyfleuster Treulio Anaerobig a chyfleuster Rhesgompostio Agored yn y ddinas. Disgwylir i’r gwasanaeth ddechrau gweithredu ym mis Mawrth 2017. Mae’r ddau gyfleuster eisoes wedi sicrhau caniatâd cynllunio.\nDywedodd llefarydd ar ran Cyngor Dinas Caerdydd, “Drwy arwyddo’r contract gyda Kelda, dyma ddechrau partneriaeth 15 mlynedd rhwng Kelda, Cyngor Dinas Caerdydd a Chyngor Bro Morgannwg i ddarparu ffyrdd arloesol o drin gwastraff organig. Mae'r contract hwn yn atgyfnerthu ein hymrwymiad i gyrraedd safonau statudol Llywodraeth Cymru wrth i ni weithio tuag at nod ‘Di-wastraff’ ar gyfer 2050. Bydd y cyfleuster newydd yn defnyddio'r dechnoleg ddiweddaraf a fydd yn trin ac yn ailgylchu gwastraff organig a hefyd yn creu ffynonellau cynaliadwy o ynni a chyfrwng cynyddol o ddulliau ffermio âr.”\nDywedodd llefarydd ar ran Cyngor Bro Morgannwg: “Mae’n bleser gennym allu gweithio mewn partneriaeth â Chyngor Dinas Caerdydd i ddarparu’r cyfleusterau trin gwastraff organig. Mae'r cyfleusterau’n dangos ein hymrwymiad i leihau gwastraff a rhoi hwb i ailgylchu a chynaliadwyedd. Bydd y dechnoleg arloesol a ddatblygwyd gan gyfleuster Kelda yn creu ynni glân o wastraff cegin ein trigolion. Mae nawr gennym ddatrysiad hirdymor cynaliadwy ar gyfer compostio gwastraff organig Bro Morgannwg.”\nDywedodd Tom Hall, Cyfarwyddwr Masnachol Busnes Kelda, “Rydyn ni wrth ein boddau o lofnodi’r contract hirdymor â Chyngor Caerdydd a Chyngor Bro Morgannwg. Bydd y ddau gyfleuster, ar ôl eu hadeiladu, yn trin gwastraff bwyd a gwastraff gwyrdd y Cynghorau, gan greu ynni adnewyddadwy a gwrtaith cynaliadwy a ailgylchir ar gyfer amaeth lleol. Rydyn ni’n edrych ymlaen yn fawr at barhau i weithio gyda’r Cynghorau i godi cyfraddau ailgylchu a chefnogi ymrwymiad y Cynghorau a Chymru i gyrraedd targedau di-wastraff.”


Cymry'r filltir sgwâr - BBC Cymru Fyw\nCymry'r filltir sgwâr\nEleni, rydyn ni'n dathlu tri chanmlwyddiant geni'r emynydd William Williams Pantycelyn.\nPantycelyn yw'r ffermdy ble treuliodd ran helaeth o'i fywyd, ym mhlwy' Llanfair-ar-y-bryn, ger tref Llanymddyfri.\nMae galw rhywun yn ôl ei gartref yn ffenomenon Gymreig iawn, ac nid ef yw'r unig Gymro adnabyddus sy'n arddel enw lle fel ei enw.\nImage caption William Williams Pantycelyn\nEr fod cyflwynydd Cefn Gwlad wedi ei eni yn Putney yn Llundain, Dai Jones Llanilar fydd o i bawb, a hynny ar ôl y pentref ble mae ei ffermdy, sef Llanilar, ger Aberystwyth.\nMae enw Shân Cothi yn enwog yng Nghymru a thu hwnt y dyddiau yma, fel cantores, cyflwynydd ac actores, ond wyddoch chi mai Shân Morgan yw ei henw genedigol? Mae'n debyg fod yna dipyn â'r un enw pan oedd hi'n cystadlu mewn eisteddfodau lleol pan oedd hi'n iau, felly roedd hi'n haws defnyddio Cothi fel cyfenw, ar ôl yr ardal ble'i magwyd hi yn Sir Gâr.\nJohn Davies Bwlchllan\nRoedd John Davies yn enwog am fod yn hanesydd a darlledydd, ac am fod yn awdur y llyfr hanes holl-gynhwysol, Hanes Cymru. Symudodd ei deulu o'r Rhondda i Bwlchllan yng Ngheredigion pan oedd yn fachgen, ac fel John Davies Bwlchllan fu'n cael ei adnabod am weddill ei fywyd.\n"Bethan Evans? Ond o'n i'n meddwl mai Bethan Gwanas sgwennodd Amdani!?"\nOs ddarllenoch chi rai o lyfrau cyntaf Bethan Gwanas, ddiwedd yr 1990au, byddech chi wedi sylwi mai enw Bethan Evans oedd ar y llyfrau. Ond yn fuan wedi hynny, dechreuodd Bethan arddel enw ffermdy'r teulu, Gwanas, sydd wedi ei leoli oddi ar yr A470, ger Dolgellau.\nCafodd y band ei sefydlu yn 2006 gan y tri brawd Aled, Iwan a Dafydd Hughes sy'n hannu o bentref bach Rhos Botwnnog, ger pentref Botwnnog ym Mhen Llŷn. Tybed benderfynon nhw alw eu hunain yn gowbois am eu bod nhw'n dod o'r wild west?!\nDoedd Elen byth yn Elen Hughes pan oedd hi'n ferch fach - roedd hi bob amser yn cael ei galw yn Elen Pencwm, ar ôl fferm y teulu ym Mhenrhyncoch ger Aberystwyth. Ac fe ddilynodd yr enw hi pan aeth hi i'r coleg. Meddai "'Sai erioed wedi cael ei wared e, ond 'sa i moyn chwaith. Fi'n 'nabod llawer o Elens yn yr ardal, ond dim ond un Elen Pencwm sydd! A phan fydda i'n mynd, Elen Pencwm fydd ar fy ngharreg fedd i!"


Wythnos Gofalwyr 2021 - Melo Cymru -\nMeh 15, 2021\nBeth yw Wythnos Gofalwyr?\nYmgyrch flynyddol yw Wythnos Gofalwyr i godi ymwybyddiaeth o ofalu, er mwyn cydnabod yr heriau a wynebir gan ofalwyr di-dâl yn ogystal â’r cyfraniad y maent yn ei wneud i deuluoedd a chymunedau ledled y DU. Mae hefyd yn helpu i ganfod gofalwyr nad oeddent yn ystyried eu hunain felly a chaniatáu iddynt gyrchu cefnogaeth y mae mawr ei hangen arnynt. Cynhelir Wythnos Gofalwyr eleni rhwng 7 a 13 Mehefin.\nMae 6.5 miliwn o bobl yn y DU sy’n ofalwyr, a ddiffinnir fel rhywun sy’n gofalu am aelod o’r teulu neu ffrind sydd ag anabledd, salwch meddyliol neu gorfforol. Mae gofalu’n effeithio ar bob agwedd ar fywyd mewn modd sylweddol. O berthynas ac iechyd i arian a gwaith, mae gofalwyr yn wynebu amgylchiadau sydd hyd yn oed yn fwy anodd eleni.\nSut mae’r flwyddyn ddiwethaf yn wahanol\nYn ystod y pandemig, mae gofalwyr wedi wynebu heriau enfawr, gyda llawer ohonynt yn darparu rhagor o ofal wrth ddelio â materion ariannol a mwy o ynysu. Er mwyn canolbwyntio ar gydnabod gofalwyr a’u gwerthfawrogi am y cyfraniad hollbwysig y maent yn ei wneud bob dydd, nod Wythnos Gofalwyr eleni yw ‘Gwerthfawrogi Gofalu a’i Wneud yn Weledol.’ Mae angen cydnabod gofalwyr am yr anawsterau y maent yn eu profi, eu parchu am yr hyn y maent yn ei wneud, a rhoi gwybodaeth, cefnogaeth a dealltwriaeth iddynt.\nSut allaf i gymryd rhan\nAr gyfer gofalwyr:\nCynhelir ystod o weithgareddau ar-lein i helpu gyda lles gofalwyr a gwneud iddynt deimlo eu bod yn cael eu gwerthfawrogi. Os ydych chi’n ofalwr sydd eisiau cymryd rhan mewn gweithgareddau yn ystod Wythnos Gofalwyr, dilynwch y ddolen hon a rhowch ‘Gofalwyr Cymru’ yn y bar chwilio sy’n gofyn i chi am eich cod post neu ardal.\nAr gyfer pawb:\nOherwydd y diffyg seibiannau yr oedd hi’n bosibl i ofalwyr eu cael yn ystod y flwyddyn ddiwethaf, mae’r ymgyrch Wythnos Gofalwyr hon yn canolbwyntio ar gynyddu cyllid ar gyfer seibiannau gofalwyr er mwyn galluogi i ofalwyr sy’n darparu oriau sylweddol o ofal gael seibiant. Gall pob person wneud ei gyfraniad yma:\nGellir gweld ffyrdd eraill i gymryd rhan yma →\nCyrsiau am ddim i ofalwyr\nMae EPP Cymru yn cynnal cwrs rhithwir arbenigol i ofalwyr:\nLooking After Me & You, o ddydd Llun 14 Mehefin hyd 19 Gorffennaf 2021 am 10:30am\nArchebwch le yma →\nGallwch ddod o hyd i EPP Cymru ar Facebook er mwyn cael y newyddion diweddaraf am gyrsiau newydd. Chwiliwch: rhaglen addysg i gleifion neu @EppGwent ar Twitter.\nI ganfod rhagor o gyrsiau lles meddyliol am ddim, ewch i’n tudalen cyrsiau ar-lein.\n‘The closest thing to being cared for is to care for someone else.’


Buddion omega – 3 a sut i gynyddu cymeriant – Snowsill Nutrition\nPosted bySnowsill Nutrition March 26, 2020 March 26, 2020 Posted inUncategorizedTags:cymraeg\nDros y degawd diwethaf mae omega–3 wedi cael ei gydnabod yn un o’r maetholion pwysicaf gan weithwyr iechyd proffesiynol. Mae pobl wedi dechrau cynnwys yr ychwanegiad bwyd fel rhan o’u diet cyffredinol, ond pam? Pam mae omega–3 yn bwysig, ac a ddylech chi gymryd ychwanegiad bwyd?\nBeth yw asidau brasterog omega – 3?\nYn gyntaf mae’n bwysig deall nad yw’r corff yn gallu cynhyrchu asidau brasterog omega–3 ar ei ben ei hun, felly mae’n bwysig i’w derbyn ar ffurf ychwanegiadau bwyd neu drwy ffynonellau diet fel pysgod, cnau a hadau. Mae tri math o asidau brasterog omega–3, gan cynnwys “asid eicosapentaenoic” (EPA), “asid docosahexaenoic” (DHA) ac “asid alpha–linolenic” (ALA). EPA a DHA yw’r ddwy ffurf weithredol o omega–3, rhain sy’n cael eu hamsugno a’u defnyddio orau gan y corff. Mae ALA ar y llaw arall yn cyfnewid i EPA a DHA ond mewn niferoedd bach yn y corff. Mae ALA yn dod o ffynonellau planhigion. Felly os ydych chi’n dilyn diet llysieuol neu fegan, efallai y byddai’n werth ystyried ychwanegiad bwyd. Mae omega–3 yn bwysig oherwydd ei fod yn chwarae rôl ganolog ym mron pob elfen o’n hiechyd. Mae omega-3 yn gallu buddio unigolyn trwy leihau llid i wella lles yr ymennydd, lleihau lefelau triglyserid, gwella cwsg a llawer mwy.\nEr bod astudiaethau’n nodi llawer o fuddion ynglŷn ag effaith omega–3, ei effaith ar lid yw’r un sydd wedi derbyn y sylw mwyaf. Yn ôl un adolygiad o 68 treial, mae cymryd ychwanegiad omega–3 yn gallu lleihau lefelau ‘C – reactive protein’, ‘interleukin 6’ a ‘tumor necrosis factor a’, pob un ohonynt yn farcwyr llid. Yn ogystal â hyn, mae ymchwil wedi dangos ei fod yn fuddiol i rywun sy’n dioddef o glefydau llid fel, crydcymalau gwynegol, llid briwiol y coluddyn a chlefyd Crohn. Mae hyd yn oed ymchwil i ddangos bod lleihau llid yn gallu helpu i amddiffyn rhag datblygu cyflyrau cronig fel clefyd y galon, diabetes a chanser.\nDod â haul i’r hwyliau\nMae nifer o astudiaethau wedi amlygu bod diet sy’n cynnwys digonedd o fwydydd omega-3 yn gallu bod o fudd mawr o ran hwyliau a lles meddyliol. Yn wir, mae’r ymchwil wedi profi bod pobl sy’n bwyta mwy o omega-3 yn llai tebygol o ddioddef iselder na’r rhai sy’n bwyta llai o omega-3.\nRoedd un astudiaeth a gyhoeddwyd yn “Brain, Behaviour and Immunity” hefyd wedi darganfod bod ychwanegiad omega-3 wedi lleihau symptomau gor-bryder o fewn myfyrwyr meddygol o 20%. Mae pobl sydd yn dioddef anhwylder deubegynol a sgitsoffrenia hyd yn oed wedi profi budd o ychwanegiad omega-3.\nCynnal gweithgaredd yr ymennydd\nMae cymryd ychwanegiad omega-3 yn cael ei awgrymu yn aml ar gyfer oedolion hŷn oherwydd ei effeithiau ar lid a heneiddio. Er enghraifft, roedd un darn o ymchwil a gynhaliwyd yn Ysbyty Sinai yn Baltimore, America yn adrodd bod cymeriant omega-3 wedi arafu dirywiad gwybyddol mewn cleifion oedrannus heb ddementia. Mae cefnogaeth dros yr fuddiant o omega-3 ar arafu dirywiad gwybyddol mewn pobol oedrannus yn dod o ymchwil wedi’i chynnal yn Awstralia. Edrychodd yr ymchwilwyr ar yr effaith o deiet Môr y Canoldir ar lles meddyliol ac penderfynon nhw bod yr cymysgedd o omega-3, fitiminau B a gwrthocsidyddion yn helpu i atal dirywiad gwybyddol.\nMae angen mwy o wyddoniaeth i gadarnhau budd ychwanegiad omega-3 ar glefyd Alzheimer. Ond mae’r wyddoniaeth yn addawol, er enghraifft mae adolygiad a wnaed yn 2018 ym Mrasil yn nodi bod ychwanegiad yn fwyaf buddiol pan fydd yn cael ei ddefnyddio ar ddechrau’r afiechyd.\nHybu lles y galon\nMae clefyd y galon yn effeithio ar filiynau o bobl ar draws y byd, ac yn un o brif achosion marwolaeth ledled y byd. Yn ffodus, mae ymchwil wedi dangos bod brasterau asidig omega-3 yn gallu helpu lleihau nifer o ffactorau risg ar gyfer clefyd y galon a helpu optimeiddio lles y galon.\nYn ogystal â lleihau llid, mae ymchwil yn dangos bod omega-3 yn gallu lleihau triglyseridau a chynyddu colesterol “da” HDL yn y gwaed. Yn ôl astudiaeth o wlad yr iâ, mae bwyta pysgod uchel mewn omega-3, deirgwaith yr wythnos, yn lleihau pwysedd gwaed distolig, sy’n ffactor risg i ddatblygu diabetes.\nHelpu’r esgyrn a’r cymalau\nWrth i ni heneiddio mae problemau fel crydcymalau ac osteoporosis yn fwy tebygol o ddatblygu, sy’n cynyddu’r siawns o deimlo poen yn y cymalau, torri esgyrn a lleihad yn nwysedd asgwrn. Yn ffodus i ni, mae astudiaethau’n dangos bod ychwanegiad omega-3 yn gallu cadw eich esgyrn a’ch cymalau’n gryf wrth i ni heneiddio. Mae omega3 yn helpu i gynyddu cyfradd amsugno calsiwm y corff sy’n gallu amddiffyn rhag dirywiad yr esgyrn a lleihau’r perygl o ddatblygu osteoporosis. Hefyd, trwy leihau llid, rydym ni’n helpu lleihau symptomau crydcymalau a chyflyrau cronig sy’n achosi anystwythder, chwyddo a phoen yn y cymalau.\nSut allwn ni gynyddu cymeriant?\nMae nifer o ffyrdd i gynyddu cymeriant omega-3. Y ffordd orau yw trwy’r diet a sicrhau bod bwydydd omega-3 yn bresennol. Mae ffynonellau omega-3 yn cynnwys pysgod brasterog fel eog, brithyll, sardîns a thiwna.\nMae ffynonellau eraill yn cynwys cnau Ffrengig, hadau chia, fflacs a hemp. Yn ddelfrydol, dylech chi geisio bwyta o leiaf dau bryd o fwyd yn cynnwys pysgod brasterog bob wythnos, ynghyd â chymysgedd o ffynonellau planhigion. Mae ychwanegiad bwyd yn opsiwn hefyd, yn enwedig i’r rhai nad ydynt yn bwyta pysgod yn rheolaidd.


Homelessness | Valleys to Coast Housing\nMae gan Gyngor Bwrdeistref Sirol Pen-y-bont ar Ogwr ddyletswydd i roi cymorth a chyngor i’r rhai sy’n ddigartref neu sydd o dan fygythiad o fod yn ddigartref. Gall hyn gynnwys dod o hyd i lety dros dro wrth chwilio am lety parhaol. Os ydych chi’n meddwl bod hyn yn berthnasol i chi mae’n rhaid i chi lenwi cais i Gyngor Bwrdeistref Sirol Pen-y-bont ar Ogwr oherwydd bydd modd iddynt roi cyngor a chymorth priodol a chynnig llety dros dro os oes angen. Os ydych chi’n ddigartref neu eich bod o dan fygythiad o fod yn ddigartref dylech chi drefnu apwyntiad ag Ymgynghorydd Datrysiadau Tai Cyngor Bwrdeistref Sirol Pen-y-bont ar Ogwr trwy gysylltu â nhw:\nTai ac Adnewyddu Cymunedol Y Swyddfeydd Dinesig\nMae Cyngor Bwrdeistref Sirol Pen-y-bont ar Ogwr wedi lansio gwefan opsiynau tai a’r nod yw helpu’r rhai sy’n chwilio am gartref i wneud penderfyniadau am yr opsiynau tai mwyaf priodol sydd ar gael iddynt.\nMae’n rhoi gwybodaeth am rentu cymdeithasol, rhentu preifat, cartrefi i bobl hŷn a thai fforddiadwy yn ardal Cyngor Bwrdeistref Sirol Pen-y-bont ar Ogwr ac mae modd dod o hyd iddi ar www.bridgendhousing.co.uk


Mae ein Haddysgwyr Amser i Newid Cymru yn darparu hyfforddiant gwrth-stigma sy'n ymgorffori eu profiadau uniongyrchol i grwpiau a sefydliadau cymunedol sydd am herio'r stigma.\nMae'r sesiynau gwybodaeth a hyfforddi i grwpiau yn hyblyg a gallant bara rhwng 20 a 90 munud. Bydd cynulleidfaoedd yn cwrdd â'n Haddysgwyr Amser i Newid Cymru, yn gwylio ffilm a gomisiynwyd yn arbennig ar y stigma sy'n gysylltiedig ag iechyd meddwl ac yn cael cyfle i drafod materion a godwyd yn y ffilm gyda'r rheini sydd wedi cael profiad ymarferol o stigma a gwahaniaethu\nMae gwahodd ein Haddysgwyr i'ch sefydliad yn rhoi llawer o fuddiannau.\nSesiwn hyfforddi am ddim\nDangos eich ymrwymiad i herio stigma a gwahaniaethu yn y gweithle\nGwneud y gweithle yn amgylchedd lle mae'n iawn i siarad am iechyd meddwl\nHelpu i greu gweithle sy'n iach yn feddyliol\nDangoswyd bod gwella iechyd meddwl a lleihau stigma yn cynyddu morâl staff ac yn lleihau absenoldeb\nGwella'r canfyddiad o'ch sefydliad fel cyflogwr gofalgar a chefnogol.\nMae gwahodd ein Haddysgwyr i siarad â'ch sefydliad hefyd o fudd mawr i'w helpu i wella. Maent yn cael hyfforddiant a chefnogaeth sy'n eu helpu i ddatblygu sgiliau newydd a chynyddu hyder.\n"Siaradodd Rachel yn onest, yn hyderus a gyda hiwmor ar adegau, a gofynnwyd cwestiynau mor ddi-flewyn-ar-dafod ac anwybodus weithiau iddi - mae hi wirioneddol wedi newid fy nghanfyddiad o salwch meddwl mewn un sesiwn newid bywyd"\n"Cafwyd cipolwg diddorol arall ar ba mor gyffredin yw problemau iechyd meddwl drwy gyflwyno Frank, Addysgwr-Eiriolwr yn Hafal, i'r gr?p yr wythnos diwethaf ac rwy'n gwybod ei fod wedi creu argraff ar y dosbarth"


Holywell – the Walker’s Gateway to Rural Flintshire | Treffynnon\nTreffynnon – Porth y Cerddwr i Gefnwlad Sir y Fflint\nTreffynnon yw’r porth i rai o ardaloedd gwledig gorau Gogledd-ddwyrain Cymru. Mae’r rhain yn cynnwys Comin Brynffordd a Helygain sy’n 1,800 erw, ynghyd â rhwydwaith o lwybrau cerdded cyhoeddus, llwybrau ceffyl a lonydd gwledig distaw sy’n cysylltu’r dref â phentrefi digyffwrdd yn ei chefnwlad. Mae cyfran fawr o’r ardal hon yn gyfarwydd i gerddwyr lleol ond heb ei archwilio gan unrhyw ymwelwyr eraill.\nMae Pwyllgor Croeso i Gerddwyr Treffynnon a’r Ardal (www.holywellwalkersarewelcome.org) wedi cyhoeddi cyfres gychwynnol o daflenni sy’n rhoi manylion pum taith gerdded sy’n cychwyn o’r dref ac mae’n bwriadu cyhoeddi mwy ohonynt. Gallwch lawrlwytho’r taflenni hyn o:\nAbaty Dinas Basing ym mhen gogleddol ac isaf Parc Etifeddiaeth Dyffryn Maesglas yw’r man ble mae Llwybr y Pererinion, taith newydd 140m/225cilomedr sydd yn darfod at Ynys Enlli ar ben draw’r Llŷn yn dechrau. Mae manylion pellach am y llwybr hirbell hŵyn ar gael trwy ymweld â: www.pilgrims-way-north-wales.org\nTreffynnon hefyd yw’r fan ble mae llwybr hirbell 61milltir / 90cilomedr Taith Hanesyddol Clawdd Wat yn darfod. Cewch fanylion pellach am y llwybr hwn trwy ymweld â: http://www.watsdykeway.org\nGallwch weld manylion teithiau cerdded lleol eraill ar y gwefannau dilynol:\nGŵyl Gerdded Treffynnon A'r Fro Gan Gynnwys Her Gerdded Delyn PDF


Gwasanaeth Lles Teuluoedd i Deuluoedd - Cyngor a Chymorth i Deuluoedd Caerdydd : Cyngor a Chymorth i Deuluoedd Caerdydd\nHafan | Gwasanaeth Lles Teuluoedd i Deuluoedd\nI bwy mae e?\nMae’r Gwasanaeth Lles Teuluol yn cynnig ymyrraeth gynnar a chymorth i deuluoedd sy’n byw yng Nghaerdydd gyda phlentyn hyd at 25 oed sydd ag angen a nodwyd ar gyfer cymorth o ran iechyd a lles emosiynol a meddyliol ond sydd o dan y lefel lle byddai gennych hawl i wasanaeth iechyd arbenigol a/neu ofal a chymorth statudol.\nPa gymorth a gynigir?\nRydym yn gweithio gyda Phlant, Pobl Ifanc ac Oedolion mewn teuluoedd neu gyda’r grŵp teulu yn gyffredinol. Mae’r dull hyblyg hwn yn ein galluogi i weithio ar eich cyflymder chi. Rydym yn gallu asesu a defnyddio’r ymyriad mwyaf priodol ar yr adeg fwyaf priodol i chi.\nRydym yn rhoi amrywiaeth o gymorth unigol, gan gynnwys:\nCymorth unigol gan ymarferydd teulu\nRydym yn cynnig amrywiaeth o gymorth gwaith grŵp a allai gynnwys:\nOchr yn Ochr – grŵp sy’n para am 3-4 wythnos. Mae’n addas ar gyfer Plant/pobl ifanc 6-10 oed a’u teuluoedd. Mae ar gyfer y rhai sy’n cael anhawster gyda pherthnasoedd ag aelodau teulu/cyfoedion, sgiliau emosiynol a sgiliau cymdeithasol. Gellir ei ddefnyddio lle bu digwyddiad arwyddocaol megis colled, profedigaeth neu drawma ac mae’n seiliedig ar y pum ffordd i les. Mae grwpiau plant, pobl ifanc ac oedolion ar wahân sy’n cael eu cynnal ar yr un pryd ac mae sesiwn i deuluoedd sy’n dwyn y plant, y bobl ifanc a’r oedolion ynghyd.\nMae ‘Muddles, Puddles and Sunshine’ yn grŵp profedigaeth a cholled sy’n para am 6 wythnos. Mae ar gyfer y rhai sydd wedi colli anwyliaid ac mae’n cael ei gyflwyno i grwpiau bach o 4 plentyn/person ifanc oherwydd natur y grŵp.\nMae Ymdopi â Phrofedigaeth a Cholled yn cynnwys sesiynau grŵp sy’n para hanner diwrnod neu ddiwrnod llawn. Mae’n grŵp sy’n cael ei gynnal ar achlysuron arbennig megis amser Nadolig ac sy’n edrych ar wahanol ffyrdd o ymdopi â’r teimladau mae plant yn dweud wrthyn ni eu bod yn eu profi ar ôl marwolaeth ar yr adegau hyn.\nMae Therapi Celf yn grŵp sy’n para am 8 wythnos. Mae’n addas ar gyfer plant/pobl ifanc 11+ oed ac yn cynnig lle creadigol i fynegi emosiynau anodd a phryderon sylfaenol. Gan ddefnyddio deunyddiau celf i ddangos iddyn nhw eu hunain ac i bobl eraill sut maen nhw’n teimlo.\nMae Bounce yn grŵp sy’n para am 7 wythnos. Mae’n addas ar gyfer plant 7-11 oed ac yn cael ei gynnig i grwpiau o 6 yn ystod y diwrnod ysgol. Mae Bounce yn grŵp ar gyfer plant sydd wedi cael profiad o deulu wedi’i chwalu ac a allai fod yn ei chael hi’n anodd ymdopi â’u rhieni’n gwahanu a cholli aelod o’u teulu o ganlyniad (rhiant, brawd/chwaer, mam-gu/tad-cu, ac ati). Yn aros ar hyn o bryd oherwydd Covid-19\nMae Bright Stars yn grŵp sy’n para am 8 wythnos. Mae’n addas ar gyfer plant 7-11 oed ac yn cael ei gynnig i grwpiau o 6 yn ystod y diwrnod ysgol. Bydd pob aelod o’r grŵp wedi’i nodi’n un sydd â hunan-barch isel neu ddiffyg hyder. Yn aros ar hyn o bryd oherwydd Covid-19\nMae Friendship Circle yn grŵp sy’n para am 7 wythnos. Mae’n addas ar gyfer plant 7-11 oed ac yn cael ei gynnig i grwpiau o 6 yn ystod y diwrnod ysgol. Mae pob aelod o’r grŵp wedi’i nodi’n un sy’n cael anawsterau gwneud a chadw ffrindiau. Yn aros ar hyn o bryd oherwydd Covid-19\nMae Girls’ Talk yn grŵp sy’n para am 8 wythnos. Mae’n addas ar gyfer plant 9-11 oed ac yn rhoi gwybodaeth ffeithiol ac arweiniad ar faterion sy’n ymwneud â thyfu i fyny.\nMae Happening yn grŵp sy’n para am 8 wythnos. Mae’n addas ar gyfer plant 12-15 oed ac yn cael ei gynnig i grwpiau o 6 yn ystod y diwrnod ysgol. Bydd pob aelod o’r grŵp wedi’i nodi’n un sydd â lles emosiynol isel, anawsterau o ran rheoleiddio emosiynau, hunan-barch isel, a diffyg hyder, neu anawsterau gwneud a chadw ffrindiau. Yn aros ar hyn o bryd oherwydd Covid-19\nMae Reboot yn grŵp sy’n para am 7 wythnos Mae’n addas ar gyfer plant sy’n dioddef gorbryder ac yn helpu i ddysgu technegau i ymdopi â’r pryderon hyn.\nSut i wneud atgyfeiriad?\nGwneir atgyfeiriadau i’n gwasanaeth trwy Borth Cymorth Cynnar Caerdydd, ffonio 03000 133 133 neu ar ei wefan. Bydd ymgynghorwyr cyswllt yn eich helpu i gael y cymorth iawn i chi a’ch teulu chi.\nOs oes angen rhagor o wybodaeth arnoch, anfonwch e-bost i: cardifffamilywellbeing@barnardos.org.uk neu ffoniwch 02920 577074


Canol Dyffryn Gwy: Trebarried\nCymunedau Bronllys, Felinfach a Thalgarth, Powys\nAnheddiad cnewyllol o gwmpas eglwys ganol oesol Llanfilo a ffermydd gwasgaredig o'r oesoedd canol a diweddarach ar fryniau isel a phantiau i'r gorllewin o afon Llynfi, nifer o'r ffermydd yn wreiddiol yn rhan o faenorau llai ac is-denantiaethau o'r oesoedd canol yn perthyn naill ai i deuluoedd Seisnig neu Gymreig.\nMae'r garn hir Neolithig yn Pipton, i'r gogledd o Drevithel, yn brawf o weithgareddau cynhanesyddol, yn ogystal ag amryw o domenni claddu o'r Oes Efydd Gynnar yn ôl pob tebyg, a darganfyddiad bwyell efydd gyda soced o'r Oes Efydd hwyr. Awgrymir anheddiad cynhanesyddol hwyrach gan fryngeyrydd Pen-rhiw-wen a Hillis ar ochr orllewinol yr ardal, ceyrydd sy'n adlewyrchu trefn lwythol yn yr ardal yn ystod yr Oes Haearn gyn-Rufeinig. Erbyn cyfnod y canol oesoedd cynnar roedd yr ardal yn dod o fewn cantrefi Cantref Mawr, Cantref Selyf a'r Clas ar Wy o fewn tywysogaeth Brycheiniog. Does dim llawer o dystiolaeth o anheddiad yn y cyfnod hwn, er fod safle'r eglwys gynnar yn Llanfilo, o fewn iard gron yr eglwys, yn awgrymu presenoldeb anheddiad gnewyllol rhwymedig cyn y goncwest. Yn dilyn y goncwest Normanaidd dan arweiniad Bernard de Neufmarché yn y 1080au daeth yr ardal yn rhan o arglwyddiaeth Brycheiniog, un o arglwyddiaethau'r mers. Erbyn y 14eg ganrif roedd nifer o faenorau llai wedi eu creu, y rhai ym Mhont-y-wal a Bryndu yn eiddo i deuluoedd Seisnig a'r rhai yn Nhrephilip, Trebarried a Thredomen yn eiddo i deuluoedd Cymreig. Wedi Deddf Uno 1536 daeth yr ardal yn rhan o gantref Talgarth yn sir Frycheiniog. Roedd yr ardal yn rhan o blwyfi degwm Bronllys, Y Clas ar Wy, Llandefalle, Llanfilo, Llyswen a Thalgarth yng nghanol y 19eg ganrif.\nTir bryniog isel gyda phantiau yn wynebu'r dwyrain yn bennaf, i'r gorllewin o afon Llynfi ac i'r de o'r afon Wysg, yn gorwedd rhwng 120 a 280m o uchder uwchlaw Datwm yr Ordnans, gyda nifer o gymoedd isel â nentydd a choed ysgawen o boptu. Mae'r pridd gan fwyaf yn fân, cochlyd ac yn draenio'n dda (Cyfres Milford) ar wely o dywodfaen. Defnyddir y tir heddiw ar gyfer pori gan fwyaf, gyda llecynnau o goedlannau llydanddail lled-naturiol yng Nghoedwig Dderw uwchlaw afon Gwy, ac ar hyd nifer o gymoedd gyda nentydd, a phlanhigfeydd bychain o goed llydanddail a choniffer mewn lleoedd eraill. Mae darn bach o Dir Comin wedi goroesi yng Nghomin Llangoed, ger Pwll Brechfa.\nNodweddir yr anheddiad presennol gan nifer o batrymau gwrthgyferbyniol. Cynrychiolir un gan anheddiad cnewyllol eglwysig canol oesol Llanfilo, o'r cyfnod cyn-goncwest mae'n debyg, wedi ai amgylchynu gan yr hen gaeau agored gynt. Cynrychiolir yr ail gan ffermydd gwasgaredig canolig eu maint ar yr ucheldir a'r iseldir, tua 1 - 1.5km ar wahân, llawer ohonynt yn wreiddiol yn rhan o faenorau canol oesol a sefydlwyd yn dilyn y goncwest Normanaidd, llawer gydag enwau megis Trebarried, Trephilip, Tregunter a Threvithel, ar ôl teuluoedd yr ardal a oedd wedi hen sefydlu. Cynrychiolir patrwm anheddiad pellach gan anheddiad cnewyllol trefol bychan Tredomen sydd â'i ganolbwynt mewn pedwar ffermdy bychan ynghyd â nifer o fythynnod gweision ffermydd o'r 18fed ganrif a byngalos modern. Fe gollwyd rhai o'r ffermydd llai ar dir uwch a thir ymylol wrth gael eu huno â ffermydd eraill ers dechrau'r 20fed ganrif. Cadwyd rhai adeiladau amaethyddol er na ellir gweld dim o'r ffermdai heblaw fel adfeilion neu gloddwaith. Mae tystiolaeth cloddwaith o lwyfannau tai a cheuffyrdd i'r dwyrain o bentref Llanfilo yn awgrymu bod y pentref yn llawer mwy yn y cyfnod canol oesol.\nCynrychiolir y llinell derfyn adeiladu gynharaf gan Bentre Sollars, ffermdy bychan gyda ffrâm nenfforch o tua'r 16eg ganrif, a estynnwyd wedi hynny gyda cherrig. Awgrymir yr un math o ddilyniant gan dy rwbel gwenithfaen yng Nghwrt Tredomen sy'n cynnwys deunydd o'r 16eg ganrif. Mae'r rhan fwyaf o adeiladau eraill yn perthyn i'r 17eg ganrif neu'r 18fed, unwaith eto wedi'u hadeiladu â cherrig rwbel. Erbyn hyn llechi a ddefnyddir fwyaf ar gyfer toeau, er fod modd gweld teiliau cerrig yma ac acw fel yn achos Eglwys Sant Bilbo, Llanfilo, ac mae'n debyg mai dyma oedd y deunydd toi mwyaf cyffredin hyd at tua diwedd y 18fed a dechrau'r 19eg ganrif. Mae'r ffermdy o rwbel gwenithfaen gydag addurniadau brics yn Nhrephilip, o ddiwedd yr 17eg a dechrau'r 18fed ganrif, yn nodweddiadol o'r ffermydd ar dir isaf yn yr ardal. Mae'r adeiladau fferm o'r 18fed a'r 19eg ganrif yn Nhrephilip eto yn nodweddiadol o ddatblygiad adeiladau o amgylch y buarth yn yr ardal o'r 18fed ganrif ymlaen, a cheir yno ysgubor, beudy, ysgubor wair gyda drysau i drol a ffenestri gydag agen fertigol. Codwyd yr adeiladau cynharach gyda cherrig rwbel a thoeau llechi, a chodwyd yr adeiladau o ddiwedd y 19eg ganrif o gerrig rwbel gyda gorchudd o frics coch a glas. Gellir gweld casgliadau o adeiladau tebyg ym Mhenmaes a Phenishapentre o fewn pentref Llanfilo, ac yn Nhregunter, Felin-newydd Home Farm, Pont-y-wal Home Farm a Chwrt Tredomen, gydag adeiladau'r fferm yn aml wedi eu gosod o gwmpas y buarth. Cysylltir y ffermdy cerrig rwbel o'r 19eg ganrif yn Nhregunter, sy'n rhannol wedi'i orchuddio â cherrig man, er enghraifft, â beudy carreg a granar deulawr o'r 18fed neu'r 19eg ganrif. Fe chwalwyd yr hen dy bonedd brics o'r 18fed ganrif oedd yn gysylltiedig â'r fferm, yn yr 1920au. Mae tai bonedd mawr eraill o'r 17eg ganrif yn gysylltiedig ag amryw o ffermydd tir isel fel yn Nhrebarried a Threvithel. Adeiladwyd y bythynnod gweision fferm nodweddiadol o'r 19eg ganrif yn Nhrevithel, o rwbel gwenithfaen gydag addurniadau brics melyn.\nMae'n ymddangos bod caeau agored o'r cyfnod canol oesol yn cael eu cynrychioli gan ddarnau o gefnen a rhych gerllaw Mintfield, Penishapentre, Glandwr, Tredomen, Trephilip a de-orllewin Tredustan, a hefyd yn ôl pob tebyg gan enwau caeau megis Maes Pwll a Maes Coglan gerllaw Tredustan, a grybwyllir yn Rhaniad y Degwm, enwau sy'n cynnwys yr elfen maes. Nodweddir tirlun amaethyddol yr ardal heddiw gan gaeau canolig eu maint ac o siâp afreolaidd. Ymddengys fod hyn wedi deillio yn rhannol o'r adeg pan gaewyd yr hen gaeau agored oedd ynghlwm â'r hen faenorau canol oesol, ac yn rhannol o'r broses raddol o glirio coedydd a chau tiroedd yn y wlad oddi amgylch yn ystod y canol oesoedd a'r canol oesoedd diweddarach, gan adael gweddillion darnau o gomin ucheldir megis hwnnw o gwmpas Pwll Brechfa. Cynrychiolir terfynau caeau yn gyffredinol gan wrychoedd aml-rywogaeth, gan gynnwys cyll, celyn, drain gwynion ac ynn, gyda derw aeddfed ar wasgar ar hyd rhai terfynau, er fod yna rai gwrychoedd un rhywogaeth drain gwynion sythach mewn rhai ardaloedd uwch, yn cynrychioli cau tir comin yr ucheldir yn niwedd y 18fed a dechrau'r 19eg ganrif. Mae llawer o'r gwrychoedd yn dirywio a ffensiau postyn a gwifren yn cael eu gosod yn eu lle, er fod cyfran o derfynau caeau wedi diflannu ers tua diwedd y 19eg ganrif gan adael dim mwy na chlawdd isel bellach. Cloddiau carreg isel yw rhai o'r ffiniau ar dir mwy serth. Bydd y rhain, o bryd i'w gilydd, yn cynnwys meini mawr, neu fydd ganddynt wynebau o gerrig syth. Yn yr un modd, mae nifer o gaeau ar lechweddau mwy serth yn gysylltiedig â glasleiniau sylweddol, weithiau hyd at 1-2m o uchder, sy'n dangos bod mwy o drin tir wedi bod yn y gorffennol. Mae ambell i bostyn llidiart wedi'u torri o garreg arw wedi goroesi, sy'n dyddio'n ôl ymhellach na'r 19eg ganrif, yn ôl pob tebyg. Roedd perllannau eang ynghlwm â nifer o ffermydd yn yr ardal yn y 19eg ganrif ac o bosib cyn hynny, gan gynnwys Trebarried, Trephilip, Penishapentre, Trevithel, a Thredomen, ac mae rhai o'r olion i'w gweld hyd heddiw.\nMae'n debyg fod y lonydd bychain sy'n rhedeg o gwmpas terfynau caeau ac yn rhedeg mewn ceuffyrdd pendant 1-2m o ddyfnder ar y llechweddau mwy serth, yn dyddio'n ôl i'r canol oesoedd. Mae'r ffyrdd mwy syth sy'n croesi'r ardal yn dyddio o gyfnod gwella ffyrdd tyrpeg yn niwedd y 18fed a dechrau'r 19eg ganrif. Mae pontydd modern wedi cael eu gosod bellach yn lle nifer o bontydd cynharach, gan gynnwys amryw a godwyd yn ystod y cyfnod tyrpeg, gan gynnwys Pont Felin-newydd a Phontybat, a ailadeiladwyd yn y 1930au a'r bont mwy diweddar ym Mhont Trephilip.\nDim ond ychydig o dystiolaeth o hen ddiwydiant sydd wedi goroesi yn yr ardal. Gwasg seidr garreg yn Fferm Penmaes, Llanfilo, yw un o'r ychydig bethau materol sy'n ein hatgoffa o'r diwydiant seidr a fu unwaith mor llewyrchus. Roedd nifer o felinau dwr yn yr ardal, gan gynnwys un ar afon Llynfi ger Glandwr, un ar afon Triffrwd (sy'n rhedeg i afon Dulas), un yng Ngwern-y-bedd ger Felin-newydd, a Melin Trebarried sydd â'i chafn yn rhedeg o afon Dulas. Cofnodir hen chwareli carreg galch ac odynau calch i'r gogledd o Dredomen, a ger Draen, Hillis a Chwrt Llwyfen ar fapiau'r Arolwg Ordnans a gyhoeddwyd ar ddiwedd y 19eg ganrif. Defnyddid nifer o chwareli bychain eraill gwasgaredig ar gyfer cerrig adeiladu yn ôl pob tebyg o'r 17eg ganrif ymlaen.\nMae ardal y tirlun hanesyddol yn cynnwys nifer o safleoedd amddiffynnol pwysig, gan gynnwys y bryngaerydd - o'r Oes Haearn yn ôl pob tebyg - ym Mhen-rhiw-wen uwchlaw Llyswen ac yn Hillis, a gwyddom am lecyn caeëdig llai ger Cwrt Llwyfen. Gwyddom am amryw o safleoedd ffosedig canol oesol yn yr ardal, yng Nghwrt-coed, Llanfilo, a gerllaw Hillis.\nMae safleoedd claddu a defodol cynhanesyddol yn cynnwys carn hir Pipton ac amryw o domenni crynion posib ar gopa bryn i'r dwyrain o Dredomen. Mae safleoedd crefyddol mwy diweddar o fewn ardal nodwedd y tirlun hanesyddol yn cynnwys Eglwys ganol oesol Sant Bilbo, Llanfilo a Chapel Diwygiedig Unedig Bethesda o'r 19eg ganrif. Mae Eglwys Sant Bilbo, a adeiladwyd o gerrig rwbel lleol, yn sefyll yn nodweddiadol yng nghanol anheddiad cnewyllol canol oesol ac yn dyddio'n ôl, mae'n debyg, i'r cyfnod cyn-goncwest. Mae Capel Bethesda, fel llawer o gapeli anghydffurfiol eraill yr ardal, yn sefyll ar ymylon y Tir Comin, yn yr achos hwn ar gopa bryn ar ymyl Pwll Brechfa ar Gomin Llangoed, ac fel adeiladau cyfoes eraill yn yr ardal fe'i codwyd o gerrig rwbel ac addurniadau brics.\nFe grëwyd parc tirlun prydferth ar hyd y nant i'r gorllewin o'r hen dy bonedd yn Nhregunter ar ddiwedd y 18fed ganrif, yn rhannol drwy roi argae ar draws y nant sy'n rhedeg i afon Dulas. Mae parciau tirlun eraill, a gynrychiolir gan blanhigfeydd o'r 18fed a'r 19eg ganrif, wedi goroesi o gwmpas Trephilip a Felin-newydd, ar ffin orllewinol ardal nodwedd y tirlun hanesyddol. Awgrymir gweddillion posibl gardd ffurfiol gan gloddwaith yn Nhy Trebarried.\nMae yna bwysigrwydd posibl i'r gwaddod sydd wedi aros yng nghors ucheldir Pwll Brechfa os am ddeall hanes amgylcheddol yr ardal.


Cyfoeth Naturiol Cymru / Dewch i ddarganfod yr awyr agored yng Nghymru y gwanwyn hwn\nDewch i ddarganfod yr awyr agored yng Nghymru y gwanwyn hwn\n28 Ebr 2022\nO garpedi ysblennydd o glychau’r gog y coedwigoedd i gyfuniadau persawrus o berlysiau gwyllt, mae Cyfoeth Naturiol Cymru (CNC) wedi dewis pump o’r llwybrau cerdded gorau un mewn coetiroedd ledled Cymru lle gall pobl o bob oedran a gallu fwynhau golygfeydd, synau ac aroglau’r tymor.\nMae'r pum taith gerdded wanwynol yn cynnwys llwybr hygyrch i ddefnyddwyr cadeiriau olwyn a theuluoedd sydd â chadeiriau gwthio, a llwybr hawdd sy'n addas ar gyfer sgwteri symudedd oddi ar y ffordd. Mae pob llwybr yn arwain ymwelwyr drwy goetir a reolir gan CNC.\nMae’r holl lwybrau cerdded wedi’u harwyddo o'r dechrau i'r diwedd ac wedi'u graddio i roi syniad o ba mor anodd ydynt. Mae'r panel gwybodaeth ym man cychwyn y llwybr yn dangos pa arwyddbyst (saeth liw neu symbol arall) i'w dilyn ac am beth i chwilio wrth gerdded.\nDyma bum llwybr cerdded gwanwynol CNC:\nLlwybr Nant Melindwr, Coed y Fron Wyllt, ger Rhuthun - llwybr drwy’r coetir â bordor o glychau’r gog a briallu.\nLlwybr Cefndeuddwr, Canolfan Ymwelwyr Coed y Brenin, ger Dolgellau - llwybr hawdd ar gyfer sgwteri symudedd oddi ar y ffordd drwy goetir ffawydd llawn clychau’r gog.\nLlwybr Gogerddan, Coed Gogerddan, ger Aberystwyth - arddangosfeydd syfrdanol o glychau’r gog ymysg coed hynafol.\nLlwybr Nash, Coed Nash, ger Llanandras - coetir gwledig yn ardal y Gororau â’i drwch o glychau’r gog.\nLlwybr Pren y Gwern, Gwarchodfa Natur Genedlaethol Coed y Cerrig, ger Y Fenni - blodau’r gwanwyn ar ymylon llwybr pren hygyrch ar gyfer cadeiriau olwyn, sy’n arwain drwy goetir gwernog.\nMeddai Mary Galliers, cynghorydd hyrwyddo hamdden a mynediad CNC:\n"Mae'r DU yn gartref i hanner poblogaeth y byd o glychau'r gog. Bydd y rhai sy’n ymweld â'n safleoedd yn cael gwledda ar liw glas tanbaid y clychau'r gog brodorol ochr yn ochr â lliwiau tyner briallu a blodau’r gwynt ar ein llwybrau cerdded. Mae coetiroedd hefyd yn gartref i gannoedd o rywogaethau o blanhigion gan gynnwys mwsoglau, cennau a rhedyn.\n"Clustfeiniwch am amrywiaeth o adar yn canu a fydd yn eich dilyn ar eich taith, o alwad unigryw a pherfformiad drymio rhythmig y Gnocell Fraith Fwyaf i drydar telor y coed yn uchel yn y brigau.\n"Mae'r gwanwyn hefyd yn amser i fwynhau aroglau meddwol byd natur – o bersawr melys ysgafn clychau’r gog i beraroglau sawrus garlleg gwyllt a suran y coed."\nCeir rhagor o fanylion am ymweld â’r coetiroedd hyn ar wefan CNC: www.cyfoethnaturiol.cymru/llwybrau-cerdded-y-gwanwyn\nEfallai y bydd angen i CNC gau cyfleusterau ymwelwyr neu lwybrau ar adegau tra bydd gwaith cynnal a chadw neu weithrediadau yn digwydd. Edrychwch ar we-dudalen y coetir cyn gadael.


BBC - Y Tincer - Karen yn Rhedeg Marathon\nBydd Karen Rees Roberts yn rhedeg Marathon elusen y galon yn Llundain i godi arian angenrheidiol ar gyfer Sefydliad Prydain ar ddydd Sul 17 Ebrill 2005\nMae Karen Rees Roberts (nee Hughes), am fynd i'r afael â'r her fwyaf iddi eto drwy gymryd rhan yn Rhedwr y Galon ym Marathon Flora 2005 i godi arian angenrheidiol ar gyfer Sefydliad y Galon Prydain.\nMae Karen, sy'n 26 oed, - gynt o Geryllan - yn Swyddog Datblygu Chwaraeon yr Anabl yng Ngheredigion. Bydd hi'n gwisgo crys swyddogol Rhedwyr y Galon BHF ac yn rhedeg y cwrs anodd o 26 milltir ar ddydd Sul 17 Ebrill 2005.\nMae'n gobeithio gallu codi cymaint o arian ag y bo modd i gynorthwyo'r elusen yn y frwydr yn erbyn clefyd y galon a chylchrediad y gwaed - sef y clefyd sy'n lladd y mwyaf yn y DU.\n"Fe benderfynais gymryd rhan am fod mam yn aros am brofion sydd yn ymwneud â'r galon. Rwyf yn gobeithio codi dros £1,500 ar gyfer gwaith angenrheidiol BHF." Mae clefyd y galon (CHD) yn achosi dros 117, 000 o farwolaethau bob blwyddyn yn y DU, tuag un o bob pum dyn, ac un o bob chwe gwraig.\nBydd yr holl arian a gesglir gan Dîm Rhedwyr y Galon yn gymorth i sicrhau fod y BHF yn gallu parhau yn y gwaith o ddarganfod achos y clefyd a'i atal.\nPetaech yn dymuno ymuno â Karen i godi arian ar gyfer ei hymdrech marathon yna cysylltwch a Sue & Mervyn ar 828001 neu galwch 01970 617874 i roi addewid o'ch cefnogaeth. Mi fydd yna ffurflenni noddedig yn Siop & Garej Penrhyn-coch.


Canllaw Cyfeirio Cyflym | Systemau Dringo Disgyniad Perffaith\nCanllaw Cyfeirio Cyflym\nBwriad y ddogfen hon yw bod yn gyfeirnod cyflym ar gyfer cwestiynau cyffredin ac ni chaiff ei bwriadu yn lle darllen a deall y Llawlyfr Gweithrediadau Disgyniad Perffaith yn ei gyfanrwydd. BOB AMSER yn darllen y llawlyfr cyn gosod a defnyddio Belays Auto Disgyniad Perffaith ac mae ar gael yn rhwydd i staff a phartïon cyfrifol eraill.\nTynnwch ar unwaith o wasanaeth unrhyw uned yr arsylwir ei bod yn perfformio y tu allan i'w nodweddion arferol, a chwarantîn y ddyfais yn briodol nes y gellir ei dychwelyd i ganolfan wasanaeth awdurdodedig i'w gwerthuso.\nLawrlwytho Llawlyfrau: https://www.perfectdescent.com/manuals\nDadlwythwch Ddogfennau Ardystio / Cydymffurfiaeth: https://www.perfectdescent.com/certifications\nDewch o Hyd i Ganolfannau Gwasanaeth Awdurdodedig: https://www.perfectdescent.com/service-centers\nDewch o Hyd i Ailwerthwyr Awdurdodedig: https://www.perfectdescent.com/resellers\nMae angen i ganolfan wasanaeth awdurdodedig ail-ardystio Belays Auto Disgyniad Perffaith. Bydd methu ag ail-ardystio'ch belai auto yn gwagio unrhyw warant sydd ar gael a gallai beri risg sylweddol i ddefnyddwyr.\nMae Belays Auto Disgyniad Perffaith gyda dyddiad cynhyrchu o Orffennaf 2020 ac yn ddiweddarach yn cael eu gwerthu gydag a Dosbarth A ardystio ac angen archwiliad cyfnodol o leiaf unwaith bob 12 mis. Mae'r un cyfwng hwn yn berthnasol i unrhyw fodel hŷn sydd wedi'i ddiweddaru i'r ardystiad Dosbarth A.\nGwerthwyd Belays Auto Disgyniad Perffaith gyda dyddiad cynhyrchu o Fehefin 2020 ac yn gynharach gyda a Dosbarth C ardystio ac angen archwiliad cyfnodol o leiaf unwaith bob 24 mis.\nYr amserlen sefydledig ar gyfer archwiliad cyfnodol yw'r uchafswm o amser a ddylai ddod i ben cyn i uned gael ei hail-ardystio. Efallai y bydd angen arholiadau amlach ar unedau sydd â llawer o ddefnydd, y rhai a ddefnyddir wrth ddringo cystadleuaeth, ac unedau a ddefnyddir mewn amgylcheddau garw.\nDadbacio'ch Auto Belay\nCADWCH EICH BLWCH a phecynnu gwreiddiol ar gyfer storio a dychwelyd llwyth i ganolfan wasanaeth awdurdodedig i'w ail-ardystio a'i atgyweirio.\nCofrestrwch bob belai auto yn https://www.perfectdescent.com/product-registration/ a bod y cyntaf i dderbyn rhybuddion gwasanaeth, hysbysiadau ail-ardystio, a diweddariadau a chynigion cynnyrch unigryw.\nGwnewch gofnod yn eich System Rheoli Offer gyda'r rhif cyfresol belai auto a gosod nodyn atgoffa ar gyfer y dyddiad ail-ardystio a restrir ar bob uned.\nAm Hyd Lanyard\nRhaid i'r llinyn bob amser fod yn gyfwerth neu'n fwy na'r hyd mowntio disgwyliedig.\nEfallai y bydd unedau sydd â hyd llinyn gormodol yn profi sbwlio llinyn amhriodol a all arwain at dras herciog neu gyflym.\nDewiswch y llinyn lan bob amser sy'n cyd-fynd â'r uchder mowntio agosaf ac osgoi defnyddio llinynnau gwddf hir ar waliau byr.\nEfallai y bydd y defnyddiwr yn disodli iardiau hir gyda llinynnau gwddf byrrach i ddarparu ar gyfer uchder mowntio is.\nPeidiwch byth â disodli llinyn llinyn byrrach â llinyn hirach gan na fydd yr uned yn gweithredu'n iawn. Dim ond C-3 Manufacturing neu ganolfan wasanaeth awdurdodedig sy'n gallu gosod llinynnau gwddf hirach. Cyfeiriwch at adran 2.0 y Llawlyfr Gweithrediadau i gael mwy o wybodaeth am uchder mowntio.\nBle i Osod\nGosodwch y belai auto dros y llwybr disgyniad arfaethedig gyda'r ffroenell tai wedi'i gyfeirio'n fertigol a ffroenell y llinyn yn wynebu i lawr. Dylai'r llinyn lan hongian yn ddirwystr gan y wal ddringo neu ddaliadau dringo ac ni ddylid caniatáu iddo basio dros ymylon miniog na llusgo ar y wal na dal yn ystod disgyniad. Peidiwch byth â gosod y belai auto lle mae risg y gallai'r llinyn gael ei letya y tu ôl i ddaliadau llaw neu rwystrau eraill.\nMowntiwch y belai auto mewn modd sy'n atal dringwr rhag dringo uwchben yr uned.\nSicrhewch nad yw uchder y wal yn fwy na hyd y llinyn a sicrhau na all dringwyr echdynnu'r llinyn y tu hwnt i'w hyd mwyaf.\nOsgoi llwybrau lle gallai symudiadau dringwyr wrth esgyn neu ddisgyn arwain at beryglon neu effeithio ar ddiogelwch dringwyr.\nPeidiwch â gadael i'r lanyard basio drosodd, o dan, neu o amgylch llwybr dringwr arall.\nPeidiwch â gosod y belai auto ar weithgareddau arddull neidio neu mewn modd lle gellir ei lwytho â sioc dro ar ôl tro. Gall llwythi ysgytiol dro ar ôl tro achosi difrod a allai arwain at gyfradd disgyniad cyflymach.\nPeidiwch byth â gosod y System Dringo Disgyniad Perffaith lle gall y tai neu'r llinyn ddod ar draws peryglon trydanol.\nRhaid peiriannu pwyntiau angori i gynnal y llwyth mwyaf posibl y gellir ei gynhyrchu gyda'r ffactor diogelwch priodol.\nRhaid i'r gofynion sylfaenol gydymffurfio â gofynion EN 12572: Pwyntiau angori waliau dringo ac EN 795: Dyfeisiau Angor.\nYm mhob achos a chyn eu defnyddio gyntaf, dylai peirianwyr cymwysedig, neu berson â chymhwysedd cyfatebol, wirio angorau a ddefnyddir ar y cyd â Perfect Descent Auto Belays, a'u hystyried yn ddigonol i gydymffurfio â'r capasiti llwyth lleiaf fel y'i pennir gan y gofynion rheoli, safonau, neu reoliadau.\nGwnewch yn siŵr bod pwyntiau angor yn faint addas i osod caledwedd mowntio yn gywir a chysylltu'r belai auto er mwyn atal ymddieithrio neu gyflwyno damweiniol.\nRhaid i ddulliau gosod a chaledwedd fodloni'r gofynion sylfaenol a nodir trwy reoli safonau a rheoliadau, ac mewn unrhyw achos, llai na'r isafswm a nodir yn y Llawlyfr Gweithrediadau.\nPeidiwch byth â defnyddio dulliau gosod a chaledwedd heblaw'r rhai a argymhellir yn y Llawlyfr Gweithrediadau oni bai bod peiriannydd cymwys o'r farn bod caledwedd a dulliau eraill o'r fath yn addas.\nRhaid i'r holl gysylltwyr eilaidd a chaledwedd a ddefnyddir wrth osod y Disgyniad Perffaith gydymffurfio â gofynion EN 362: Mathau o gysylltwyr ar gyfer amddiffyniad personol a / neu EN 12275: Mathau o gysylltwyr ar gyfer mynydda.\nYstyriaethau Gosod Allweddol\nMowntiwch y Disgyniad Perffaith bob amser gyda'r Label Cyfarwyddiadau yn wynebu'r wal a'r Tai Brake yn wynebu i ffwrdd o'r wal.\nRhaid gosod y belai auto yn unig gan ddefnyddio'r pwyntiau atodi ar y Dolen Gosod. Mowntiwch y ddyfais yn unionsyth bob amser fel bod ffroenell y llinyn yn pwyntio tuag i lawr yn unol â'r llwybr dringo.\nAr gyfer y bywyd lanyard mwyaf, osgoi strategaethau mowntio anhyblyg. Y dull mowntio a ffefrir yw hongian yr uned i ffwrdd o'r wal yn rhydd gan ddefnyddio cysylltydd sengl i lygad canol y Trin Gosod gyda chysylltydd eilaidd wedi'i ddadlwytho i un o'r llygaid gwrthbwyso.\nWrth osod yr uned yn fflysio i'r wal neu wrth ddefnyddio mowntio pwynt dwbl, dylid cydraddoli'r cysylltwyr a'u cysylltu â llygaid gwrthbwyso gwrthwynebol y Dolen Gosod.\nMae'n ofynnol i chi gynnal archwiliadau rheolaidd o'r belai ceir fel y nodir yn y Llawlyfr Gweithrediadau.\nOs bydd unrhyw archwiliad, arsylwi, neu hysbysiad gan ddefnyddiwr yn awgrymu unrhyw annormaledd neu swyddogaeth amhriodol, tynnwch y belai auto rhag cael ei ddefnyddio ar unwaith ac mewn cwarantin iawn i'r ddyfais nes y gellir ei chyflwyno i ganolfan wasanaeth awdurdodedig i'w gwerthuso.\nPeidiwch â defnyddio'r System Dringo Disgyniad Perffaith os bydd unrhyw arolygiad yn datgelu cyflwr anniogel.\nArchwiliwch y belai auto cyn ei ddefnyddio bob dydd i gadarnhau bod yr uned yn gweithredu'n iawn.\nGwiriwch ddefnydd llyfn y lanyard trwy dynnu'r llinell allan nes iddi stopio. Dychwelwch y llinell yn ôl i'r tŷ mewn dull rheoledig.\nGwirio swyddogaeth briodol y system dynnu'n ôl trwy gadarnhau grym tynnu'n ôl statig sy'n fwy na 2kg (4.5 pwys) gydag o leiaf 65% o'r hyd llinyn a nodwyd wedi'i estyn.\nGwiriwch carabiner (s) am ddifrod neu anffurfiad a chadarnhewch swyddogaeth briodol y giât a'r mecanwaith cloi.\nArchwiliwch y llinyn ar gyfer gwisgo a difrodi (cyfeiriwch at adran 13.7) a gwiriwch swyddogaeth brêc gywir trwy wneud disgyniad byr o 1-1.5m (3-5 troedfedd).\nYn ogystal â chwblhau'r arolygiad dyddiol, archwiliwch y llinyn ar ei hyd cyfan gan edrych am draul neu ddifrod gormodol, gan roi sylw arbennig i'r pwytho ger y terfyniad ar bob pen (cyfeiriwch at adran 13.7 am enghreifftiau o wisgo llinyn derbyniol ac annerbyniol).\nTynnwch unrhyw uned sy'n dangos gwisgo neu ddifrod gormodol llinyn, neu bwytho sydd wedi torri, darnio neu edafedd ar goll, nes y gellir disodli'r llinyn.\nGwiriwch fod y carabiner yn gweithio'n iawn ac yn cau ac yn cloi yn awtomatig wrth ei ryddhau.\nCadarnhewch fod pob caewr ar y tai yn gyson yn eistedd ac yn dynn; cadarnhau hefyd nad oes yr un ohonynt ar goll, wedi'u difrodi, neu wedi cael eu hamnewid neu eu newid yn amhriodol mewn unrhyw ffordd.\nGwiriwch nad yw'r tai yn cael eu difrodi, eu gwadu, eu cracio na'u cyrydu ac nad yw'r handlen osod a'r ffroenell llinyn yn cael eu gwisgo'n ormodol na'u peryglu fel arall.\nGwerthuswch y caledwedd angor a gwiriwch am wisgo gormodol, cydrannau rhydd neu goll, neu ddifrod.\nDylai person cymwys gwblhau'r Arolygiad Ffurfiol ar gyfnodau o ddim mwy na chwe mis.\nArgymhellir bod unedau sy'n agored i ddefnydd cyfaint uchel neu amodau difrifol yn cael Archwiliad Ffurfiol yn amlach. Rhaid i amlder yr arolygiad gael ei sefydlu gan sefydliad y gweithredwr ar sail ffactorau megis natur a difrifoldeb yr amodau, amlder y defnydd, ac amser datguddio'r offer.\nCyfeiriwch adran 13.3 o'r Llawlyfr Gweithrediadau ar gyfer gweithdrefnau cam wrth gam ar gyfer cwblhau a chofnodi'r Arolygiad Ffurfiol.\nDringo a Storio\nDefnyddiwch gatiau belai i leihau'r tebygolrwydd y bydd dringwr yn anghofio cysylltu â'r belai auto cyn dringo.\nMae'r ddyfais wedi'i chymeradwyo i'w defnyddio gan berson sengl sy'n pwyso 11.5-140 kg (25 pwys-310 pwys.\nYn yr un modd ag offer diogelwch bywyd critigol eraill, rhaid cyfarwyddo dringwyr ar ddefnyddio gleiniau ceir yn ddiogel.\nRydym yn argymell sefydlu polisïau a gweithdrefnau gweithredu safonol o ran defnyddio a goruchwylio haenau ceir yn eich cyfleuster yn benodol. Dylai hyn gynnwys gofynion ar gyfer cyfeiriadedd ar ddefnyddio belays auto a phroses i fesur cymhwysedd y defnyddiwr.\nNi ddylai unrhyw berson nad yw wedi derbyn cyfarwyddyd cywir ddefnyddio belays awto heb oruchwyliaeth ymarferol gan unigolyn cymwys a hyfforddedig.\nNi ddylai dringwyr ganiatáu i linell slac ddatblygu. Gallai llinell slac sy'n arwain at gwympo'n rhydd anafu dringwr yn ddifrifol neu dorri'r llinell. Dylid cyfarwyddo dringwyr i chwilio am slac yn datblygu yn y llinell wrth iddynt esgyn, ac os bydd llinell slac, dylent roi'r gorau i ddringo ar unwaith, aros yn llonydd ar y wal, a hysbysu'r gweithredwr.\nYn ystod oriau gweithredu, storiwch y llinyn sydd wedi'i glipio i Giât Belay neu bwynt cysylltu tebyg ger gwaelod y wal. Dylid defnyddio llinellau tag ysgafn i dywys y llinyn i'r safle wedi'i dynnu'n ôl yn llawn ar gyfer storio dros nos ac estynedig. Tynnwch linellau tag o'r man dringo bob amser cyn eu defnyddio oherwydd gallant ddod yn berygl os cânt eu gadael heb oruchwyliaeth.\nPeidiwch byth â storio'r ddyfais gyda llinyn gwlyb wedi'i dynnu'n ôl i'r uned. Rhaid caniatáu i lannau sy'n gwlychu aer sychu cyn tynnu'n ôl a storio.\nGlanhau a Chynnal Eich Uned\nDysgu mwy am brotocol glanhau a diheintio COVID yma.\nGlanhewch y tai belai ceir yn rheolaidd gyda lliain glân, llaith i gael gwared ar sialc, baw neu halogiad arall.\nGlanhewch a sychwch y belai auto yn drylwyr unrhyw bryd mae dŵr neu amodau llaith yn agored.\nPeidiwch byth â defnyddio toddyddion neu sgraffinyddion i lanhau'r tai oherwydd gallai hyn niweidio'r platio a'r labeli.\nDim ond canolfan wasanaeth awdurdodedig all wneud gwaith cynnal a chadw mawr. Peidiwch byth â cheisio agor neu ddadosod yr uned fel arall.\nDylai unedau sy'n gweithredu'n rheolaidd gael y lanyard yn cael ei newid yn flynyddol neu unrhyw bryd y mae arolygiad yn canfod difrod, gwisgo gormodol i'r cysylltydd a / neu webin, cyrydiad ar y carabiner, neu bwytho sydd wedi torri, darnio neu edafedd ar goll.\nGellir storio iardiau mewn lleoliad glân, oer a sych i ffwrdd o gemegau neu gyrydol eraill am hyd at 5 mlynedd o'r dyddiad cynhyrchu a nodir ar label y llinyn.\nCynnal a chadw'r carabiner llinyn trwy dynnu baw rhydd a sialc (os oes angen, gellir glanhau carabiners gan ddefnyddio dŵr cynnes gyda glanedydd ysgafn) cyn iro colfach y giât, troi, a choler cloi gydag olew peiriant ysgafn (fel 3-IN-ONE olew neu Cam Lube) rhwng pob rhan symudol.\nSychwch iraid gormodol a PEIDIWCH â gadael i iraid gysylltu â'r webin neilon oherwydd gallai hyn achosi difrod.\nTynnwch unrhyw belai auto sydd wedi'i ddifrodi neu sydd angen ei gynnal a'i gadw, a'i roi mewn cwarantîn yn briodol nes y gellir ei ddychwelyd i ganolfan wasanaeth awdurdodedig i'w gwerthuso.\nDatrys Problemau Eich Uned\nGellir datrys y materion mwyaf cyffredin yn gyflym ac yn syml heb yr angen i ddychwelyd eich Belai Auto Disgyniad Perffaith i ganolfan wasanaeth awdurdodedig. Tynnwch ar unwaith unrhyw ddefnydd y gwelir ei fod yn gweithredu'n amhriodol neu y tu allan i'r terfynau a nodwyd a chwarantin y ddyfais nes y gellir adnabod a datrys y mater.\nLanyard yn tynnu'n ôl yn araf neu ddim yn tynnu'n ôl yn llwyr\nGwiriwch y lanyard am ormod o draul a niwlog\nWrth i'r lanyard wisgo, gall ddatblygu gormod o fuzz sy'n creu ffrithiant rhwng y llinyn a'r ffroenell. Gall y ffrithiant hwn arafu tynnu'n ôl ac, mewn rhai achosion, gall atal y llinyn rhag tynnu'n ôl yn llawn. Gwiriwch gyflwr eich llinyn lan a'i ailosod os yw wedi gwisgo'n ormodol.\nGwiriwch am halogion mewnol\nGall malurion gormodol o lanyards treuliedig a defnyddio sialc trwm arafu cyflymder tynnu'n ôl. Tynnwch y llinyn a defnyddio gwactod pwer uchel i gael gwared ar adeiladwaith gormodol. Peidiwch byth â chwythu aer cywasgedig i'r uned.\nGwiriwch rym tynnu'n ôl\nMae Disgyniad Perffaith yn defnyddio system dynnu dau gwanwyn gwanwyn diangen. Profwch y grym tynnu'n ôl gan ddefnyddio'r canllawiau hyn i benderfynu a yw'r ddau darddell tynnu'n ôl yn weithredol.\nGwiriwch eich llinell dagiau\nOs byddwch chi'n sylwi ar dynnu'n ôl yn araf neu'n anghyflawn wrth ddefnyddio llinell dagiau i dynnu'r llinyn yn ôl i'w storio dros dro neu dros nos, gallai pwysau'r llinell dag fod yn broblem i chi. Mae belays auto Disgyniad Perffaith yn cael eu cynllunio i roi'r grymoedd lleiaf posibl ar y dringwr, ac nid yw'n cymryd llawer o bwysau i arafu tynnu'n ôl. Defnyddiwch linellau tag diamedr bach ac ysgafn bob amser.\nGwiriwch sbwlio lanyard\nWeithiau, gall y llinyn lan droellog y tu mewn i'r uned. Mae hyn fel arfer yn digwydd pan fydd llinyn lan Speed Drive yn tynnu'n ôl yn afreolus i'r ddyfais. I gael gwared ar unrhyw droadau yn y llinell, tynnwch y llinyn cyfan yn araf, a chan ddefnyddio llinell dagiau ysgafn, tywyswch y llinyn yn ôl yn araf i'r safle sydd wedi'i dynnu'n ôl yn llawn.\nMae belai awto yn gwneud synau\nMae'n swnio fel tâp mesur yn sbwlio\nMae'n gyffredin clywed sain debyg i fesur tâp yn sbwlio pan fydd y ddyfais yn tynnu'n ôl. Dyma'r coiliau gwanwyn tynnu'n ôl y tu mewn i'r uned ac mae'n normal.\nMae un uned yn uwch nag un arall\nMae Disgyniadau Perffaith ymhlith y belays auto tawelaf. Gall lefelau desibel a allyrrir yn ystod y defnydd amrywio o uned i uned a gallant gael eu mwyhau fwy neu lai gan eu safle a'u hymlyniad wrth strwythur.\nMae'r uned yn gwneud sŵn ratcheting amlwg\nGall sŵn ratcheting neu falu amlwg fod yn arwydd o ddifrod mewnol neu wisgo gormodol. Stopiwch ei ddefnyddio ar unwaith a chwarantîn y ddyfais nes y gall technegydd awdurdodedig ei harchwilio. Gallwch glywed enghraifft o uned sydd angen sylw ar unwaith yma.\nMae disgyniad yn fân neu'n gyflymach na'r arfer\nEfallai bod y lanyard wedi sbeicio yn amhriodol. Defnyddiwch linell dag ysgafn i dynnu'r llinyn yn ôl yn llawn. Ar ôl ei dynnu'n ôl, tynnwch (echdynnu) hyd cyfan y llinyn o'r uned gan ddefnyddio'r llinell tag.\nGwiriwch hyd llinyn\nGall defnyddio llinyn lan sy'n sylweddol hirach nag uchder mowntio'r uned achosi sbwlio amhriodol. Gwnewch yn siŵr eich bod yn mowntio unedau gan ddefnyddio hyd llinyn sy'n cyd-fynd agosaf â'r uchder mowntio arfaethedig. Ceisiwch osgoi defnyddio llinynnau gwddf hir ar waliau byr. Dilynwch y camau ar gyfer gwirio sbwlio llinyn os yw gweddus yn fân neu'n gyflymach na'r arfer. Perfformiwch y gwiriad sbwlio llinyn cyn pob diwrnod gweithredu ar unedau gyda choppiness parhaus. Mae hyn yn arbennig o bwysig pan fydd y belai auto wedi'i osod ar uchder o dan 5.5m (18 troedfedd).\nNid yw giât Carabiner yn gweithredu'n iawn\nMae giât Carabiner yn methu â chau a / neu gloi yn llawn\nArchwiliwch carabiner am ddadffurfiad neu ddifrod arall. Glanhewch yr holl sialc rhydd a malurion o'r carabiner gan ddefnyddio lliain glân, llaith. Ar gyfer carabiners sydd wedi'u baeddu yn drwm, efallai y bydd angen golchi'n ysgafn mewn dŵr cynnes a glanedydd ysgafn. Defnyddiwch aer cywasgedig i gael gwared â malurion anodd eu cyrraedd. Irwch y giât, colfach, troi, a choler cloi yn ofalus gydag olew peiriant ysgafn fel 3-IN-ONE neu Cam-Lube. Peidiwch â gadael i'r iraid gysylltu â'r llinyn neilon oherwydd gallai hyn achosi difrod. Ysgogi'r giât gloi a throi sawl gwaith i gynorthwyo treiddiad iraid. Profwch y giât ac os nad yw'n dal i weithredu'n iawn, amnewidiwch y llinyn.


Cefnogi athrawon newydd gymhwyso gan ddefnyddio mentora ac anogaeth gan staff yr ysgol | Estyn\nCefnogi athrawon newydd gymhwyso gan ddefnyddio me...\nCreodd Ysgol Gynradd Tredeml raglen ddatblygu ddwys, bwrpasol, a oedd yn para blwyddyn, a fodlonodd anghenion dysgu disgyblion ac athrawon newydd gymhwyso yn llwyddiannus.\nNifer y disgyblion: 110\nGellir dadlau mai dewis ymgeiswyr ar gyfer rolau addysgu tymor hir yw’r penderfyniad pwysicaf y gall ysgol ei wneud. Mae’r ysgol yn credu bod y prosesau ar gyfer penodi yn cael eu safoni’n deg ar draws y sector; fodd bynnag, rhoddir llawer llai o ystyriaeth i’r prosesau ar gyfer beth sy’n digwydd ar ôl y penodiad ac mae’n aml yn amrywio’n sylweddol.\nYn 2016, dyfarnwyd swydd addysgu yn yr ysgol i athro newydd gymhwyso (ANG). Yr her a oedd yn wynebu’r tîm arweinyddiaeth oedd sut orau i sefydlu’r athro sy’n gymharol ddibrofiad er mwyn sicrhau bod modd cyflawni a chynnal y deilliannau gorau posibl cyn gynted ag y bo modd. Cytunodd arweinwyr, er mwyn cyflymu datblygiad yr athro newydd, y byddai rhaglen ddatblygu bwrpasol – a fyddai’n gweithredu trwy gydol y flwyddyn – yn cael ei chreu a’i rhoi ar waith. Roedd angen i’r rhaglen hon sicrhau bod anghenion dysgu’r disgyblion ac anghenion yr athro yn cael eu bodloni’n briodol er mwyn sicrhau llwyddiant. Y pennaeth cynorthwyol oedd â’r cyfrifoldeb am gynllunio ac ymgymryd â’r prosiect datblygiad proffesiynol uchelgeisiol hwn.\nAmlinellwyd rhaglen ymsefydlu a chymorth ddwys am flwyddyn ar gyfer athrawon newydd gymhwyso yn ofalus gyda’r nod o fowldio’r mentorai i fod yn weithiwr proffesiynol hynod gymwys yn yr ysgol, gan ddatblygu medrau allweddol mewn rheolaeth ddosbarth, addysgeg a chreu darpariaeth briodol. Darparwyd hyfforddiant ar gyfer yr agweddau hyn i ddechrau, gyda mwy o ffocws dilynol ar fireinio a gwella arfer a safonau wrth i’r misoedd fynd rhagddynt. Byddai dau ddosbarth priodol yn cael eu ‘hadlewyrchu’ hefyd fel bod y profiadau dysgu craidd ar gyfer disgyblion yr un fath yn y ddwy ysgol yn y ffederasiwn ac felly gellid sicrhau eu hansawdd.\nTrefnwyd amser rhyddhau wythnosol ar gyfer sesiynau hyfforddi un i un rhwng y pennaeth cynorthwyol a’r athro newydd gymhwyso. Yn ystod y sesiynau hyn, bu’r athrawon yn trafod prosesau cynllunio a strategaethau addysgu, ac yn astudio enghreifftiau o ddysgu disgyblion o flynyddoedd presennol a blaenorol i gefnogi addysgu a gwella cysondeb. Datblygwyd perthynas gref ac ymddiriedus rhwng y ddau athro, gan alluogi i adborth lifo’n rhwydd. Mabwysiadodd yr athro newydd gymhwyso feddylfryd cadarnhaol a gweithiodd yn galed i fireinio a gwella meysydd i’w datblygu a nodwyd gan fentoriaid mewnol ac allanol.\nDerbyniodd yr athro newydd gymhwyso weithgareddau dysgu proffesiynol strwythuredig i hwyluso datblygu gwybodaeth a medrau yn raddol. Rhoddwyd pwyslais penodol ar reolaeth ystafell ddosbarth, datblygu perthnasoedd a meithrin diwylliant cefnogol a gweithgar lle mae disgyblion yn ffynnu.\nTrefnwyd cyfleoedd i’r athro newydd gymhwyso arsylwi ei fentor yn addysgu, ac wedyn cynhaliwyd y gwersi hyn gan yr athro newydd gymhwyso yn ddiweddarach yn ei leoliad ei hun a myfyriwyd arnynt. Trefnwyd nifer o gyfarfodydd staff, gan ganolbwyntio ar rannu arfer arloesol a lefel uchel ar draws y ffederasiwn, a roddodd gyfleoedd ychwanegol i’r athro newydd gymhwyso ddysgu oddi wrth weithwyr proffesiynol profiadol eraill.\nYn dilyn hanner tymor o gymorth ac arweiniad, roedd yr athro newydd gymhwyso wedi profi ei fod yn barod i ymgymryd â chyfrifoldebau a thasgau mwy amrywiol, fel creu unedau cynllunio arloesol a darparu adnoddau ar gyfer profiadau dysgu difyr. Wedyn, mireiniwyd y prosiectau hyn gyda’r mentor ac fe’u defnyddiwyd yn y ddwy ystafell ddosbarth. O ganlyniad, rhannwyd arfer orau yn effeithiol, gyda darpariaeth yn cael ei chreu a’i defnyddio gan yr athro newydd gymhwyso a’r mentor. Mae hyn yn amlygu’r manteision i’r ddwy ochr ac effaith y dull ymsefydlu teilwredig hwn i’r ddwy ochr dan sylw.\nYr hyn sy’n bwysig yw bod y dull hwn o ymsefydlu athrawon newydd gymhwyso wedi cael effaith gadarnhaol ar yr athro newydd gymhwyso. Dywedodd ei fod yn teimlo ei fod yn cael ei werthfawrogi ac yn cael gofal, a’i fod yn gwerthfawrogi’r buddsoddiad yn ei ddatblygiad proffesiynol. Dysgodd yr athro a gynorthwywyd o’r dechrau fod diwylliant yr ysgol yn hyrwyddo cydweithio a rhannu arfer. Ers hynny, mae wedi mynd yn ei flaen i gynorthwyo staff eraill i wella, gan wella’r diwylliant ymhellach er budd yr holl randdeiliaid.\nEffaith fwyaf gweladwy’r fenter hon oedd y safonau nodedig a gyflawnwyd o ran arfer ystafell ddosbarth a deilliannau gan yr athro newydd gymhwyso yn y flwyddyn gyntaf honno. Mae amrywiaeth o asiantaethau wedi cydnabod yn ffurfiol bod y deilliannau hyn yn rhagorol, ac mae’r rhaglen fentora hon wedi profi beth sy’n bosibl pan fydd athrawon ifanc yn cael yr arweiniad a’r cymorth sydd eu hangen arnynt er mwyn rhagori.\nI gloi, rhoddir blaenoriaeth uchel yn yr ysgol i hyfforddi athrawon newydd gymhwyso er mwyn hwyluso proses effeithiol a chynaledig o ddatblygiad proffesiynol.\nArweinyddiaeth a rheolaethDysgu proffesiynolHyfforddiant athrawon